description: Esmaspäeval kohtuvad Inglismaa jalgpallimeistrivõistlustel Eesti koondise kapteni Ragnar Klavani koduklubi Liverpool ka Manchester United. Loomulikult võib Briti meediast kohtumise eel leida mõlema klubi kohta hulgaliselt erinevaid arvamusi. Viimati võttis sõna ManU legendaarne ründaja Andy Cole, kes usub muuseas ka Liverpooli tiitlivõitu.

title: ManU legend: Liverpool võib tulla Inglismaa meistriks

maintext:
Liverpool on sel hooajal näidanud Premier League’is ilusat ja ründavat mängu – 7 kohtumisega on neil kirjas 18 väravat ning sama palju on veel suutnud ainult tabeliliider Manchester City.
«Mulle meeldib nende ründestiil Ma arvan, et nende rünnak on seksikas. Väravaid võib tulla igalt poolt. Mulle see meeldib,» rääkis Cole Sportsmailile.
Cole kiitis Liverpooli otsust osta sel suvel Sadio Mane. Lisaks peab ta Daniel Sturridge’t parimaks Inglismaa tipuründajaks. «Kui meeskonnas on sellised mängijad, siis lüüaksegi väravaid,» teatas ta.
«Kas nad võivad heidelda tiitli eest? Muidugi võivad, kuna peatreener Jürgen Klopp on pannud nad väga energiliselt mängima,» lisas Cole veel. «Nad mängivad head jalgpalli. Nad töötavad teineteise heaks väga palju. Nad on üks viiest meeskonnast, kes võib tiitli võita.»


description: Täna õhtul Lilleküla staadionil peetaval Eesti ja Kreeka vahelisel jalgpalli MM-valikmängul esitab Eesti hümni Eeva Talsi.

title: Lillekülas esitab Eesti hümni populaarne folkartist

maintext:
Kas imemees Käit saab kohe ühe võimaluse veel?
29. juunil täisealiseks saanud Mattias Käit tõusis reede õhtul üheks siinse jalgpallipubliku uueks lemmikuks, kui saatis oma teises koondisemängus Gibraltari võrku kaks palli. Täna Kreekaga peetava MM-valikmängu eel on kindlasti põnev küsimus, kas Käit alustab taas algkoosseisus. Kui ei alusta, siis vahetusest sekkudes saab ta tõenäoliselt ikkagi võimaluse. Seejuures on ta võimeline väljakul täitma mitut positsiooni.

fasttext_language: et


description: Alates 1981. aastast McLareni vormel-1 meeskonda juhtinud Ron Dennis lahkub autosport.com-i andmetel selle aasta lõpus ametist. 69-aastase mehe lahkumine tähendab tiimi jaoks ühe pika ja eduka ajastu lõppu.

title: McLaren seisab silmitsi eduka ajastu lõpuga

maintext:
Tegelikult lahkus Dennis tegevjuhi kohalt ka 2009. aastal, kuid naasis ametisse viis aastat hiljem. Võimalik, et nüüd lahkub 69-aastane britt lõplikult. Väidetavalt on ta keeldunud sellel aastal lõppevat lepingut uuendamast. Dennise lahkumise taga olevat suur meeskonnasisene võimuvõitlus, mis kestab juba kaks aastat. Autospordi andmetel ei õnnestunud Dennisel saada enamusomanikuks ning praegustel tingimustel ei soovi ta jätkata. Hetkel kuulub Dennisele 25 protsenti meeskonnast.
Kuigi autosport.com paistab oma andmetes üsna kindel olevat, siis teatas McLareni ametlik kõneisik, et Dennis ei astu tegevjuhi kohalt tagasi.
Ron Dennise juhtimisel on McLaren võitnud seitse konstruktorite maailmameistritiitlit. Lisaks on meeskond samal ajal võitnud ka kümme individuaalset tiitlit. Kolm korda on McLareni roolis MM-sarja võitnud Alain Prost ja Ayrton Senna, kahel korral Mika Häkkinen ning korra Niki Lauda ja Lewis Hamilton.


description: Eesti jalgpallikoondise poolkaitsja Konstantin Vassiljev lausus pärast 0:2 kaotust Kreekale, et hoolimata tulemusest on Eesti koondise lõppenud laagri jooksul teinud olulisi samme õiges suunas ning paremad ajad on ees.

title: Konstantin Vassiljev videointervjuus: Eesti koondise head ajad on ees

maintext:
Eesti koondis suutis Kreeka vastu palju palli vallata ning kohati olid kreeklased üsna passiivsed. «Väga üllatus see ei olnud. Esimene värav avaldas mängule mõju, aga me ei pea väga selliseid vastaseid kartma. Just oma kodus peame enda mängu peale suruma – kui sa tahad mingeid punkte saada ja võita, siis ilma väravata seda ei toimu. Nende kahe mänguga sai väga suur samm tehtud selles mõttes, et võimalusi oli palju. Realiseerimine jättis soovida, aga see, et suutsime nii palju luua, näitas ka meie kvaliteeti ja potentsiaali. Arvan, et head ajad on ees!»
Vassiljevi arvates otsustasid mängu meie enda vead, mille Kreeka kahel korral ära kasutas. «Kreeka on muidugi võrreldes Gibraltariga tugevam meeskond, aga otsustavaks said meie eksimused. Ühe päevaga ei tule kõik söödu tagasi, selle nimel on vaja võidelda, aga selle laagri jooksul sai kindlasti esimene samm tehtud. Loodan, et mängupilt hakkab alati selline olema. On näha, et selles koondises on potentsiaal olemas,» lausus Vassiljev.
Kas parem meeskond võitis? «Kindlasti ei olnud nii, et halvem meeskond kaotas. Vähemalt viigi teenisime selle mänguga välja, aga jalgpall on selline. Oleks olnud väga hea algus uue treeneriga, aga kõike pole nii lihtne muuta. Proovime, täna oli kindlasti üks hetkedest, kus kaotusega ei olnud keegi rahul just selles mõttes, et me olime mänguliselt paremad,» leidis Vassiljev.
Eestile on löödud viimasel ajal palju väravaid standardolukordadest, kuid sellel on Vassiljevi sõnul objektiivsed põhjused. «Võrreldes viie-seitsme aasta tagusega on koondises puudu kasvust. Võid kümme nurgalööki või karistuslööki hästi kaitsta, aga mingil hetkel üks pigem mees hüppab ikka kõrgemale ja paneb,» arutles Vassiljev. «Kuid praegu toimuvad meie kaitses muutused just nurga- ja karistuslöökide olukordades ning arvan, et see hakkab toimima, aga selleks on vaja natuke aega.»
Vassiljev läheb pärast koondisemänge Poolasse tagasi pigem hea tujuga. «Natuke pettunud olen kindlasti, aga see, mida tegime kümnekonna päeva jooksul, andis jõudu juurde. Tulid enesekindlus ja soov tulla nii kiiresti kui võimalik tagasi siia, et valmistuda järgmisteks mängudeks.»


description: Bangladeshi töötaja, kes süüdistab Rahvusvahelist Jalgpalliliitu (FIFA) selles, et Kataris 2022. aasta MM-i tarbeks ehitatavatel objektidel töötavatele inimestele pole võimaldatud piisavalt kaitset, on FIFA Hollandi suurima ametiühingu toel kohtusse kaevanud.

title: FIFA kaevati Kataris toimuvate inimõiguste rikkumiste tõttu kohtusse

maintext:
Katar on võõrtööjõu kohtlemise eest saanud rahvusvahelise pahameele osaliseks, teiste organisatsioonide hulgas on Lähis-Ida riiki kritiseerinud ka inimõiguste kaitsmise nimel töötav Amnesty International, kirjutab ERRi spordiportaal.
Hagis nõutakse, et FIFA kehtestaks Kataris töötavatele inimestele minimaalsed töötajate kaitse alased standardid, sealhulgas õiguse töölt ning riigist lahkuda.
Kuigi hagi esitaja ei nõua FIFA-lt suuri summasid, võib selle õnnestumine luua pretsendendi ning avada ukse tuhandetele teistele töölistele, keda Kataris ära kasutatud on.
Hollandi ametiühingute liidu sõnul peaks FIFA Kataris toimuva eest võtma vastutuse, sest katusorganisatsiooni võimuses on muu hulgas ka suurturniiride korraldamisõiguse äravõtmine.


description: Täna selgub, kas Rahvusvaheline Spordiarbitraaž (CAS) tühistab Venemaa tennisisti Maria Šarapova kaheaastase võistluskeelu. CASi teate kohaselt avaldatakse otsus kell 16.

title: Täna: kas meldooniumit tarvitanud Šarapova pääseb võistluskeelust?

maintext:
Viiekordne suure slämmi võitja sai Rahvusvaheliselt Tenniseliidult tänavu Austraalia lahtistel meldooniumi kasutamise eest kahe aasta pikkuse võistluskeelu. 29-aastane Šarapova väitis, et on terviseprobleemide tõttu ravimit tarvitanud alates 2006. aastast.
Meldoonium lisati keelatud ainete nimekirja 2016. aasta 1. jaanuarist. Šarapova on öelnud, et ei kasutanud ainet oma tulemuste parandamiseks. Rahvusvahelise Tenniseliidu otsuse kaebas ta spordikohtusse 9. juunil, lootuses, et see vaadatakse olümpia alguseks üle.
Augustis rääkis Venemaa Tenniseliidu juht Šamil Tarpištšev võimalusest, et Šarapova kaheaastane võistluskeeld lühendatakse ning naine saab taas tennist mängida tuleva aasta jaanuarist.


description: Täna kell 21.45 algavas Inglismaa liigakarikamängus võõrustab Liverpooli jalgpalliklubi Tottenhami. Eesti koondise kapten pääseb üle kuu aja taas algkoosseisu.

title: Otse: Liverpool asus mängu Tottenhamiga kiiresti juhtima

maintext:
Klavan on sel hooajal liigakarikas juba ühe mängu pidanud, kui Liverpool alistas eelmises ringis võõrsil 3:0 Derby County. Toona lõi keskkaitsja ka oma esimese ja seni ainsa värava Inglismaal. Tänased vastased Liverpool ja Tottenham on sel hooajal omavahel juba korra kohtunud – 27. augustil viigistati Londonis toimunud Premier League’i matšis 1:1.
Tottenham pole kõikide võistlussarjade peale viimases kaheksas mängus suutnud Liverpooli alistada. Viiel korral on võitnud Liverpool, kolmel korral on mäng viigiga lõppenud. Möödunud hooajal jõudis Liverpool võistlussarjas finaali, kuid kaotas penaltitega Manchester Cityle. Tunamullu jõudis finaali Tottenham, kes pidi aga linnarivaali Londoni Chelsea paremust tunnistama.


description: 2017. aasta korvpalli EM-finaalturniiri alagruppide korraldajariigid saavad sarnaselt aastataguse Emiga oma gruppi valida ühe koondise. Soomel on valik juba tehtud ja nemad soovivad Helsingis näha Islandi koondist.

title: Soome korvpallikoondis valis enda gruppi Islandi

maintext:
Soomele on Island sobiv kahel põhjusel. Island on eeldatavalt üks nõrgemaid EMile pääsenud koondiseid ja seega poleks otstarbekas oma gruppi kutsuda näiteks valitsevat Euroopa meistrit Hispaaniast. Lisaks peaks Islandist kohale sõitma hulga tulihingelisi fänne, kes turgutavad Soome majandust.
2015. aastal peetud EMil kutsus Läti D-gruppi Eesti koondise. Eesti jäi toona kuue meeskonna hulgas viiendaks, ainus võit saadi Ukraina üle.
Teised korraldajariigid on Iisrael, Rumeenia ja Türgi. Finaal peetakse Istanbulis.


description:
Eesti esireket Anett Kontaveit (WTA 121.), kes teenis eile 250 000 dollari suuruse auhinnafondiga Linzi tenniseturniiril väärt võidu, kui alistas endise esikümne mängija Eugenie Bouchardi (WTA 45.) Kanadast, kaotas teises ringis 23-aastasele tšehhitarile Denisa Allertovale (WTA 102.) kahes setis 3:6, 4:6.

Kontaveit lõi kohtumise jooksul neli ässa, aga tegi ka neli topeltviga, Allertova vastavad numbrid olid kolm ja viis. Üheksast murdepallist kasutas eestlanna ära neli ja Allertova kümnest kuus. Kohtumine kestis tunni ja 14 minutit.

title: Kontaveit kaotas Linzi turniiril kahes setis tšehhitarile

maintext:
Kontaveit kohtub teises ringis 23-aastase tšehhitari Denisa Allertovaga (WTA 102.). Allertova oli avaringis 6:2, 6:3 üle edetabalis 24. kohta hoidvast venelannast Darja Kasatkinast. Seni pole Kontaveit ja Allertova omavahel täiskasvanute hulgas kohtunud.
Kontaveiti ja Allertova kohtumine on täna Linzis kavas peaväljaku viienda matšina. Selle platsi neljas matš (Sara Sorriber Tormo – Carla Suarez Navarro) algab kõige varasemalt siinse aja järgi kell 19.30. Selle kohtumise järel saavad enda võimaluse Kontaveit ja Allertova.
Eestlanna ja tšehhitari vahelise matši võitja kohtub järgmisena just Tormo või Navarroga.
Turniiri esimese paigutusega mängija on hispaanlanna Garbine Muguruza, kes praegu on maailma edetabelis 6. kohal.


description: Eesti jalgpalli meistriliigas alistas Tallinna Flora koduväljakul mänginud Narva Transi 2:0.

title: Kahel penaltil eksinud Flora jäi ellu

maintext:
Postimehe tänases telemängus sai magusa võidu Paide Linnameeskond ja ülimalt valusa kaotuse Nõmme Kalju, kui Paide teenis koduplatsil 2:0 võidu. Kalju tiitlilootustele oli see valusaks hoobiks. Paide ridades tegid täna skoori Ander Ott Valge ning Mark Oliver Roosnupp.
Ülipõnev tiitliheitlus tüürib haripunkti poole, Rakveres mängitakse au peale
Jalgpalli Eesti meistriliiga 33. voorus ei saa endale libastumist lubada ükski neljast medalikonkurentsis olevast klubist. Postimehe telemängudes saab kaasa elada Infoneti ja Nõmme Kalju võidujahile vastavalt Tartu Tammeka ja Paide Linnameeskonna vastu, Levadia sõidab külla Sillamäe Kalevile ja Flora Narva Transile. Rakvere Tarval on aga Pärnu Linnameeskonna vastu kodus võimalus viimaks avada selle hooaja võiduarve.


description: Vabavõitluse superstaar Conor McGregor, kes valmistub ette 12. novembril toimuvaks UFC tiitlimatšiks Eddie Alvareziga, võttis taaskord sõna võimaliku supermatši kohta poksija Floyd Mayweather Jriga.

title: McGregor: Mayweather vajab reegleid, sest need hoiavad teda elus

maintext:
«Floyd kardab võidelda. Ta ei taha võidelda, ta tahab poksida. Mina olen juba öelnud, et minu poolt probleemi pole. Tooge mu raha ning võime teha kindlate reeglite järgi poksimatši. Reeglite järgi, mis hoiavad teda elus. Mina reegleid ei vaja,» rääkis McGregor, kes lisas, et tegemist on kõigest jutuga ning paberil midagi pole.
Mayweather, kes pole poksinud eelmise aasta septembrist saadik, ütles tänavu septembris, et supermatš ei toimu, kuna kaks osapoolt ei suutnud rahaasjades kokku leppida. «Ma üritasin matši teoks teha, kuid see ei olnud võimalik. Seega on vaja edasi liikuda,» teatas Mayweather. «Ma tunnen uhkust, et olen võitlusspordi suurim staar ka olukorras, kus ma ei ole enam tegevsportlane.»


description: Täna algab naiste Eesti-Läti Ühisliiga hooaeg. Kell 17.30 pannakse pall mängu Audentese Spordihoones, kus kohtuvad G4S Noorteliiga ja Tallinna Ülikool.

title: Täna algab Audenteses naiste Eesti-Läti Ühisliiga hooaeg

maintext:
Eesti meister FCR Media/Rapla KK alustab oma mänge tuleval nädalal (15.10). Seejuures TLÜ esimeseks vastaseks on kodus Riia TTT. FCR Media/Rapla KK aga alustab väikse turneega Lätimaal (LU ja Liepaja/Vega1).
Naiskondade arv on jäänud samaks – neli Eestist, seitse Lätist ja üks Soomest. Muudetud võistlussüsteem näeb ette, et esimeses ringis mängivad kõik omavahel läbi (v.a Lappeenranta Catz, Soome – toim), siis toimub paremusjärjestuse alusel jagunemine. Kui eelmisel hooajal jaguneti kahte kuuesesse tugevusgruppi, siis nüüd kisub võistlus tasavägisemaks. Ülemine punt (neli parimat) mängib omavahel läbi neli ja teised (kaheksane grupp) kaks ringi.
Soome naiskond Lappeenranta Catz liitub jaanuaris pärast esimest ringi ja on kindlustanud koha tugevamas grupis, mistõttu ülejäänud kolm kohta jagunevad esimese ringi tulemuste alusel.
Finaalturniirile, kuhu eelmisel aastal pääses kuus, saab seekord vaid neli võistkonda. Seega tagavad teise ringi tulmuste järel esimesed kaks naiskonda priipääsme final four’ile, samal ajal kui kolmanda ja neljanda pääsme omanikud selgitatakse välja kolmanda ja kuuenda ning neljanda ja viienda koha omavaheliste mängudega. Final four toimub sel aastal Riias.


description: Mida teha, kui rallisõit igavaks läheb? Veokil kihutavad Toomas Repp ja Rivo Kenk leidsid, et üks võimalus on lugeda legendi võro keeles.

title: Vahva video: "Kae, kurrakätt om illos aid" ehk veokamehed sõidavad võrokeelse legendiga

maintext:
Kangesti Kreisiraadio kuulsa rallivideoga sarnanev katseläbimine on meeleolukas, sest muuhulgas annab kaardilugeja Kenk juhile informatiivseid teadaandeid nagu «kuskil on punane keelumärk», «hirmus ohtlik!» ja «ruusatii nakas pihtä». Samuti leitakse kabiinis mitmel korral, et legendist on midagi puudu, arutletakse selle üle, kas mootor veoka ikka tõusust üles mäkke veab, ning võrreldakse rohelisi ja punaseid õunu.
Vaata videost, kuidas mehed katse läbimisega «võro kiilen» hakkama said!


description: Järgmise aasta naiste male maailmameistrivõistlused toimuvad Iraanis Teheranis. Võistluste korraldajad nõuavad, et ka külalisvõistlejad kannaksid islamiusuliste naiste peakatet hijabi. Vähemalt üks maletaja on juba välja öelnud, et tema sellega kaasa ei lähe ning ähvardab suurvõistlust boikoteerida.

title: Iraani nõue austada nende riietumistava ajas USA sportlasel harja punaseks

maintext:
«See on täiesti vastuvõetamatu, et naiste MM toimub sellises kohas, kus naistel pole fundamentaalseid õiguseidki ning neid peetakse madalama klassi kodanikeks,» kirjutas USA valitsev maailmameister Nazi Paikidze-Barnes Facebooki.
Rahvusvahelise maleliidu pressiesindaja ütles teisipäeval, et ametlikult pole neile keegi ühtegi kaebust võistluste osas esitanud. Ta lisas, et riietumise eeskirjad ei ole ette kirjutatud alaliidu poolt, kuid tõi välja, et kohalikke traditsioone, seaduseid ning tavasid tuleks arvesse võtta.
«Maleliit kaalub kõiki võimalusi, et võistlejad tunneksid end mugavalt ning võtame selle küsimuse korraldajatega arutelu alla,» ütles pressiesindaja. Iraan sai naiste male MMi korraldusõiguse möödunud kuul. Ühtegi teist soovijat rahvusvahelise maleliidu kinnitusel turniiri korraldada ei olnud. Samuti ei olnud kellelgi ühtegi vastuväidet Iraanile korraldusõiguse andmise eest.


description: Tartu Ülikooli korvpalliklubi kaotas FIBA Europe Cupi sarjas võõral väljakul Prantsusmaa meistrivõistlustel teist kohta hoidvale Pau-Orthezile 56:77.

title: Kehvalt mänginud Tartu sai eurosarjas teise kaotuse

maintext:
Tartu meeskond alustas mängu väga halvasti, kaotades avaveerandi 9:27. Kuigi kaks järgnevat veerandit mängiti punktiliselt Prantsusmaa meeskonnaga võrdselt – teine veerandaeg lõppes seisul 16:16 ning kolmas 14:14 – ei suudetud vahet kordagi väiksemaks kui 12 punkti teha.
Tartu visketabavus oli 32 protsenti (21/64), vastastel aga 44 protsenti (29/66). Tartule tõi enim punkte Mandell Thomas, kes sai kirja 12 silma. Janari Jõesaar lisas 9, Janar Talts 8, Dominykas Milka 7. 11 minutit mänguaega teeninud Mart Rosenthal sai kirja 6 silma. Vastaste parim oli 18 punkti visanud Antywane Robinson.
Tartul on kolmeliikmelises eurosarja alagrupis kirjas nüüd kahest mängust kaks kaotust.
Tartu jaoks algas Europe Cup valusa kaotusega, kui avamängus jäädi 77:78 alla Austria meistrile Oberwartile. Pau-Orthez peab täna selles sarjas oma hooaja avamatši. Prantsusmaa meistriliigas on nad nelja võidu kõrvale teeninud ühe kaotuse, nädalavahetusel alistati Strasbourg'i meeskond.


description: Tallinna Mõõga naiste epeevehklemise MK-etapil oli Eesti koondislastest individuaalvõistlusel parim Irina Embrich, kes sai kolmanda koha. Poolfinaalis tuli tal tunnistada Venemaa ässa Tatjana Logunova 15:11 paremust.

title: Kodusel turniiril 3. koha saanud Embrich: kaotus tekitab alati kurva tunde

maintext:
Veerandfinaalis oli Embrich 15:8 parem Ukraina esindajast Džoan Feybi Bežurast, kaheksandikfinaalis alistas ta 15:8 rootslanna Asa Linde.
«Kaotus tekitab alati kurva tunde, kuid üldiselt tuleb olla rahul. See oli esimene tõsisem võistlus pärast olümpiat ning mul pole veel piisavalt vastupidavust ja kiirust,» kõlas Embrichi kokkuvõttev hinnang tänasele esitusele.
Embrich võitis poolfinaalis esimese kolmandiku 5:3 ja oli ees veel 8:6, aga lõpp oli Logunival oluliselt parem. «Logunovaga ei saa aeglaselt vehelda. 8:6 eduseisul lootsin edu hoida, aga sain kiiresti kolm torget sisse ja pidin ise ründma, kuid ta on väga hea kaitsest vehkleja,» ütles Embrich.
Logunova tuli ka MK-etapi võitjaks, alistades finaalis 9:8 kaasmaalanna Violetta Kolobova.


description: Ferrari vormel-1 piloot Kimi Räikkönen luges Jaapani GPl ringiga mahajääjatele sõnad peale.

title: Räikkönen ringiga mahajääjatest: mõned neist on täitsa hullud

maintext:
«Iga ringrada on erinev, kuid fakt on see, et kui sulle näidatakse sinist lippu, tuleb hoog maha võtta ja kiirem mööda lasta. Mõistan, et vahepeal käib aeglasematel oma võitlus, kuid kiiremad võiks ikkagi mööda lasta,» ütles Jaapanis viienda koha saanud Räikkönen.
«Ringiga mahajääjatest möödumine võtab alati aega. Sellisel ringrajal on mahajääjaid palju ning mõned neist on täitsa hullud,» jätkas Räikkönen. Ka Räikköneni tiimikaaslane Sebastian Vettel ärritus sõidu ajal mahajääja peale, ent pärast võidusõitu oli ta juba maha rahunenud.
«Autos ajab see endast välja, kuid tegelikult ei olnud neil midagi teha. Selles konkreetses rajaosas ei saanud minu ees olnud vormel eemale tõmmata ning kaotasin seetõttu palju aega. Aga üldiselt ega ei ole lihtne ringiga sisse saada ning lasta teistel endast mööda sõita,» arutas Vettel.


description: Motoringrajasõidu MotoGP-klassi värske maailmameister Marc Marquez, kes kindlustas tiitli eelmisel etapil, kukkus Austraalias Phillip Islandi ringrajal peetud etapil liidrikohalt ja oli sunnitud katkestama.

title: Värske maailmamameister Marquez kukkus Austraalias liidrikohalt

maintext:
Vigastusteta pääsenud Marquez võttis eksimuse osas süü täielikult enda peale. «Tegin täna vea. Kui oleksin tiitli pärast võidelnud, ei oleks ma niimoodi riskinud. Suutsin algusest peale jälitajatega vahet hoida, kuid ühes kohas magasin õige pidurduspunkti maha ja selle asemel, et kurv laiaks sõita, mida olen terve aasta jooksul teinud, otsustasin samal trajektooril jätkata,» selgitas hispaanlane kukkumise tagamaid.
Etapivõidu sai Hondal kihutav britt Cal Crutchlow, kes võitis karjääri esimese MotoGP etapi augustis Brno ringrajal. Teiseks võitles end 15. kohalt Valentino Rossi, kaotades Crutchlow'le pisut enam kui nelja sekundiga. Kolmas oli Maverick Vinales. Kaasa tegi ka vigastatud Dani Pedrosat asendanud 2006. aasta maailmameister Nicky Hayden, kes pidas pikalt võitlust seitsmendale kohale, kuid kukkus siis konkurendi süül ja lõpetas 15. kohaga.
MM-sarja üldarvestuses on tiitli kindlustanud Marquezil 273 ja Rossil teisena 216 punkti, kolmas on 192 punktiga Jorge Lorenzo, kes lõpetas Austraalias kuuendana.


description: Nõmme spordikeskuses peetud cyclo-crossi Eesti meistrivõistlustel kaitses meeste eliidis tiitlit Martin Loo, kes läks üksinda oma teed kolmandal ringil. Hõbe kuulub natukene üle kolme minuti hiljem finišisse saabunud Caspar Austale ja pronks Loole ligi viis minutit kaotanud Rein Taaramäele, kes kokkuvõttes oli kuues.

title: Loo tuli teist aastat järjest cyclo-crossis Eesti meistriks

maintext:
Kuni 23-aastaste arvestuses tuli Eesti meistriks Kristjan Johanson, talle järgnesid Siim Kiskonen ja Kirill Tarassov, vahendab Spordipartner.
Naistest oli kiireim Mari-Liis Mõttus, kes edestas Greete Steinburgi ligi kahe ning Daisi Risti (Kalevi Jalgrattakool) kahe ja poole minutiga.
Eesti meistrivõistlustest, mis oli ühtlasi ka Soudal Eesti CX karikasarja 4. etapiks, võttis kõikide vanuseklasside peale kokku osa 219 ratturit, mis on tänavune rekord.


description: Eesti tütarlaste võrkpallikoondis (sündinud 2000 ja nooremad) saavutas läinud nädalavahetusel Riias toimunud rahvusvahelisel turniiril Aurora karikas hinnatava teise koha.

title: Võrkpalli järelkasvukoondis sai väärtusliku teise koha

maintext:
Lisaks meile ja võõrustajatele mängisid turniiril veel Leedu ja Peterburi tüdrukute võistkonnad. Reedel pidime küll lätlannade 0:3 (17:25, 18:25, 17:25) paremust tunnistama, ent ülejäänud kaks matši meie tüdrukud võitsid. Laupäeval oldi 3:2 (15:25, 25:21, 26:24, 21:25, 16:14) üle venelannadest ja pühapäeval alistati 3:1 (25:23, 25:23, 23:25, 25:18) Leedu, kirjutab volley.ee.
«Mängupilti annab alati parandada, ent saadud teine koht on väga hea. Meie võistkonnal oli väga hea kambavaim, mis andis kõvasti juurde. Saime proovida erinevaid lahendusi ja mängida erinevates koosseisudes,» võttis turniiri kokku Eesti neidude treener Riina Ernits. «Ka selles võrdluses läks turniir hästi, et mais kaotasime Peterburi võistkonnale 0:3, Leedu vastu oli senine seis 1-1. Loodetavasti saame kunagi ka Lätile vastu,» lisas ta.
Eesti noortekoondisesse kuulusid sel korral Katariina Vengerfeldt, Triin Liivaru, Kaisa Siiman, Jade Šadeiko, Annika Holland, Maria Säästla, Johanna Maar, Marcella Raud, Marlene Vompa, Karmen Viinapuu, Siiri Mari Sikk ja Nathalie Anett Haidla. Riina Ernitsa kõrval oli naiskonna treeneriks Marit Laidroo.


description: Rallisõitja Ott Tänaku jaoks lõppes Korsika asfaldiralli 10. kohaga ning võistluse järel tunnistas nii eestlane kui ka tema boss Dick Cormack, et rohkemat oleks olnud ka keeruline loota.

title: Tänaku boss: saime hindamatu kogemuse

maintext:
«Osalesime tiimina esimest korda Korsika rallil ja oli algusest peale selge, et Michelini rehvidega on meil keeruline võidelda. Neil on nendest tingimustest juba aastaid hea ülevaade,» sõnas Cormack DMACKi poolt. «Ott kordas enda eelmise aasta tulemust ja saime kogemuse, mida on võimalik saada ainult sellisel tasemel võisteldes,» tõdes Cormack, et tulevikku silmas pidades saadi hindamatu kogemus.
«See oli meie jaoks keeruline nädalavahetus ja me ei olnud võimelised võitlema kõrgema koha eest,» sõnas omalt poolt Tänak. «Samas oli oluline sõita kõik kiiruskatsed läbi ja saada järgmiseks aastaks kogemusi. Siinsed teed on väga spetsiifilised ja nüüd on meil vähemalt 2017. aastaks rohkem kogemusi.»
Tänavuse hooaja lõpuni on veel kolm rallit.
Autoralli MM-sarja üldseis: 1. Sebastien Ogier 195 (punkti) 2. Andreas Mikkelsen 127, 3. Thierry Neuville 112, 4. Hayden Paddon 102, 5. Jari-Matti Latvala 101, 6. Dani Sordo 92, 7. Mads Östberg 80, 8. Kris Meeke 54, 9. Ott Tänak 53, 10. Craig Breen 35


description: Enne täna toimuvat Kristjan Palusalu mälestusvõistlust kreeka-rooma maadluses pidasid Eesti ja Soome koondised Tondiraba spordihallis täna maavõistluse.

title: Soome võitis kreeka-rooma maadluse maavõistluse Eesti vastu


description: Võrkpalli klubide MMi mullust võitu kordas tänavugi Brasiilia ja Lõuna-Ameerika meister Sada Cruzeiro, alistades koduväljakul peetud finaalis Venemaa tšempioni ja valitseva Meistrite liiga võitja Kaasani Zeniidi  3:0 (21, 23, 15).

title: Ühepoolse MMi finaali võitis taas Brasiilia klubi

maintext:
Kolmanda koha sai Itaalia kuulsaim klubi Trentino Volley, kes kevadel kaotas Meistrite liiga finaalis Zeniidile. Itaalia meeskond sai poolfinaalis kolmes geimis lüüa Zeniidilt ja Bolivar neljas geimis Cruzeirolt, vahendab volley.ee.
Aastatega pole klubide MM suutnud oma mainet parandada. Seegi kord oli mängutase ebaühtlane, osales vaid kaheksa meeskonda. Kaks pjedestaalikohta hõivanud eurooplased, sealhulgas Euroopasse kodu rajanud kuubalased, näiteks Zeniidi suruhaamer Wilfredo Leon, Trentino värvides mängiv Osmani Juantorena jt. Cruzeiro jaoks oli tegemist kolmanda tiitliga, esimene tuli 2013. aastal.
Lõppjärjestus:
1. Sada Cruzeiro (Brasiilia)
2. Kaasani Zeniit (Venemaa)
3. Trentino Itaalia)
4. Bolivar (Argentiina)
5.-6. Taichun Bank (Taivan)
5.-6. San Juani UPCH (Argentiina)
7.-8. Belo Horizonte Minas (Brasiilia)
7.-8. Tala´EA Elgeish (Egiptus)


description: Homme Austinis sõidetavale vormel-1 sarja USA etapile stardib esimesena tiitlikaitsja Lewis Hamilton. Teise koha sai kvalifikatsioonis Hamiltoni meeskonnakaaslane Nico Rosberg, kes kaotas britile 0,216 sekundiga.

title: Rosbergi jälitav Hamilton stardib USA etapile esikohalt

maintext:
Vormel-1: viis duelli, mida aasta lõpus jälgida
Vormel-1 hooaja lõpuni jääb veel neli etappi ja tiitli pärast heitlevad Mercedese mehed Nico Rosberg ja Lewis Hamilton. Rosbergi edu on 33 punkti ning kuigi kindlalt ei saa sakslane end tunda, sest mängus on veel 100 punkti. Motorsport.com tõi lisaks Mercedese meeste omavahelisele kemplemisele välja viis duelli, mida hooaja lõpus jälgida tasuks.


description: Eesti jalgpallikoondise ründaja Sergei Zenjov kaotas oma koduklubi Gabalaga Euroopa liiga alagrupiturniiril Saint-Etienne'ile tulemusega 0:1.

title: Zenjovi koduklubi jätkab Euroopa liigas punktideta

maintext:
Milline võiks olla jalgpallikoondise nägu lähiaastatel?
Kui paluda mõnel aeg-ajalt jalgpalli jälgival inimesel nimetada mõned välisklubides mängivad Eesti jalgpallurid, kõlavad esimestena kohe Ragnar Klavani ja Konstantin Vassiljevi nimed. Kui aga edasi uurida, siis hakatakse pakkuma Sergei Pareikot, Raio Piirojat, Joel Lindperet ning ehk ka Andres Operit. Samas teab iga tõsine vutisõber, et nimetatud nelik on juba mõnda aega tagasi vutisaapad varna riputanud, neist viimane juba 2014. aastal.


description: Rahvusvaheline kalastamisliit teatas, et nad esitasid avalduse pääsemaks 2020. aasta Tokyo olümpiamängudele. Viimati käisid kalastajad olümpial 1900. aasta Pariisi mängudel, kui ala oli kavas mitteametlikult. Toona osalesid kuuest rahvusest sportlased.

title: Kalastajad loodavad 120 aastase pausi järel taas olümpiale pääseda

maintext:
Ala katuseorganisatsioon kinnitab, et kalastamine annaks olümpiamängudele juurde värvi ja universaalsust, kuna tegemist on ülemaailmselt väga populaarse alaga. Kriitikud toovad omakorda miinuspoolena välja, et hea tulemuse saavutamiseks on vaja liiga palju õnne, vahendab BBC.
Kõik kinni püütud kalad lastaks Tokyo olümpial tagasi vette, seega ei tohiks ka loomakaitsega suuri probleeme tulla.
Seni on uutest aladest Tokyo mängude kavasse kinnitatud rulasõit, pesapall/softpall, surfamine, sportronimine ja karate.


description: Eelmisel nädalal üsna omapärasel põhjusel TTÜ ja Järvamaa Võrkpalliklubi vahel pidamata jäänud Eesti meeste võrkpalli karikavõistluste esimese veerandfinaali saatus on jätkuvalt lahtine.

title: Omapärasel põhjusel ära jäänud karikamängu saatus selgub järgmisel nädalal

maintext:
Ärajäämise põhjendusena läks protokolli kirja «tehnilistel põhjustel» ning osapooled jagasid vaid napimast nappe kommentaare.
Järvamaa klubi kodumänguks olnud kohtumine pidi algama kolmapäeva õhtul kell 20.30, ent sel ajal lõppes alles saalis olnud eelmine treening, mistõttu jäi soojendusaeg väga napiks, et mitte öelda olematuks. Kuigi kokkulepitud algusaeg oli 20.30, selgus, et Järvamaa tahtis mänguga algust teha hoopis kell 21, ent ei teavitanud sellest vastast. Postimehe andmetel pidid võistlusriideis TTÜ mängijad niisama ootama, kuni ka vastased hakkasid kohale saabuma. Ka kohtunikud jõudsid saali hilisemaks ajaks.
Tekkinud segadus ajas asjaosalised lõpuks omavahel tülli ja oli ka sõnelust. Olukord ajas kopsu üle maksa TTÜ mänedžeril ja abitreeneril Uku Rummil, kes viis lõpuks TTÜ meeskonna saalist minema.
Täna arutas juhtumit Eesti Võrkpalliliidu sporditehniline komisjon, kes kuulas ära mõlemad osapooled. Alaliidu peasekretäri Helen Veermäe sõnul teeb komisjon otsuse paari päeva jooksul ning seejärel peab selle kinnitama ka järgmisel nädalal kogunev juhatus.


description: Ajakiri France Football avalikustas täna 30 jalgpallurit, kelle seast selgub jaanuaris Ballon d'Ori võitja.

title: Täna avalikustati 30 Ballon d'Ori kandidaati

maintext:
Kui eelneval viiel aastal oli Ballon d'Or ühendatud FIFA maailma parima jalgpalluri valimisega, kus oma hääle saavad anda iga FIFA liikmesriigi kapten ja peatreener, siis tänavu naastakse juurte juurde. Nagu ka aastatel 1956-2009, siis valivad France Footballi eestvedamisel parima Euroopas mängiva jalgpalluri ajakirjanikud üle kogu maailmajao, vahendas Soccernet.ee.
Tänavustest 30 väljavalitust on kuue mängijaga esindatud Real Madrid, neli mängijat tulevad Barcelonast ja Bayern Münchenist.
Kõik kandidaadid:
Sergio Agüero (Manchester City), Pierre-Emerick Aubameyang (Dortmundi Borussia), Gareth Bale (Madridi Real), Gianluigi Buffon (Juventus), Cristiano Ronaldo (Madridi Real), Kevin de Bruyne (Manchester City). Paulo Dybala (Juventus), Diego Godín (Madridi Atletico), Antoine Griezmann (Madridi Atletico), Gonzalo Higuain (Juventus), Zlatan Ibrahimovic (Manchester United), Andrés Iniesta (FC Barcelona), Koke (Madridi Atletico), Toni Kroos (Madridi Real) Robert Lewandowski (Müncheni Bayern), Hugo Lloris (Tottenham Hotspur), Riyad Mahrez (Leicester City), Lionel Messi (FC Barcelona), Luka Modric (Madridi Real), Thomas Müller (Müncheni Bayern), Manuel Neuer (Müncheni Bayern), Neymar (FC Barcelona), Dimitri Payet (West Ham United), Pepe (Madridi Real), Paul Pogba (Manchester United), Rui Patricio (Sporting), Sergio Ramos (Madridi Real), Luis Suarez (FC Barcelona), Jamie Vardy (Leicester City), Arturo Vidal (Müncheni Bayern).


description: Neljapäeval teatas Euroopa jalgpalli katuseorganisatsioon UEFA Soome jalgpalliliidule, et Roman Eremenkole määrati 30 päeva kestev mängukeeld. See tähendas, et Eremenko ei saanud eile kaasa teha MM-valikmängus Islandiga, mille Soome kohtuniku skandaalse otsuse toel 2:3 kaotas.

title: Soome kuulsusele määrati segastel asjaoludel võistluskeeld

maintext:
Ametliku mängukeelu põhjuse peaks UEFA teatama täna, kuid Venemaa ajakirjanik Artur Petrosjani andmetel võis Eremenko anda positiivse dopinguproovi. Tema andmetel kutsuti Eremenko proovi andma pärast Moskva CSKA mänge Leverkuseni ja Tottenhami vastu.
29-aastane Moskvas sündinud ja kolmeaastaselt Soome kolinud Eremenko on alates 2007. aastast Soome koondise eest pidanud 73 mängu ja löönud vis väravat. Klubijalgpalli on ta mänginud Jaro, Udinese, Siena, Kiievi Dinamo, Kaasani Rubini ja Moskva CSKA ridades.


description: Eesti käsipallimeistrivõistlustel lähevad Postimehe tänases telemängus vastamisi HC Kehra/Horizon Pulp&Paper ning HC Viimsi/Tööriistamarket.

title: Postimehe otsepilt: Kehra võõrustab Viimsit

maintext:
Kohtumine algab Kehra spordihoones kell 19.00.
Viiest kohtumisest neli võitu noppinud Viimsi/Tööriistamarket on sel hooajal meistriliigas alla jäänud vaid tiitlikaitsjale Põlva Servitile. Eriti magus võit teeniti eelmisel nädalal, kui kodusaalis alistati Viljandi, kirjutab handball.ee.
«Viljandi vastu oli meile suur abi väravavahist Siim Patraelist, kes juba ainuüksi karistusviskeid tõrjus viiest neli,» selgitas Viimsi peatreener Ain Pinnonen. «Rünnak ja realiseerimine jätsid see-eest soovida ning need on kindlasti elemendid, mida Kehras peame parandama.»
HC Kehra/Horizon Pulp&Paperil oli eelmine nädal mänguvaba. Peatreeneri Indrek Lillsoo sõnul tehti korralikult trenni ning kodusaalis saab meeskond välja panna peaaegu kõige tugevama koosseisu. «Joonemängijatega on endiselt nuputamist. Selles osakonnas tuleb piirduda ainult kogenud Jaan Kaugega.»
Lillsoo tunnistas, et heas hoos Viimsi vastu ei saa neil lihtne olema. «Emotsioon on sportmängudes väga oluline emotsioon ning võit Viljandi vastu andis neile kindlasti kõvasti häid emotsioone. Mängukvaliteedi poolest on Viimsi alati tugev vastane olnud.»
Teistes tänastes matšides kohtuvad Põlva Serviti – SK Tapa ning HC Viljandi – Aruküla.


description: Autoralli MMi WRC2-klassis esikohta hoidev britt Elfyn Evans tuli tänavu ka Suurbritannia meistriks ning teenis sellega välja võimaluse sõita kohalikul MM-rallil WRC-klassis. Nüüd selgub, et tema starti tulek pole päris kindel, kuna M-Spordi rallitiimil ei pruugi olla oma mehe jaoks lubatud autot.

title: M-Spordi saamatus võib Evansi jätta väärt auhinnata

maintext:
Evans rääkis Autospordile, et tema võimalused kodusel rallil osaleda on üsna väikesed. Britt peab lootma, et 14. oktoobril algaval Hispaania rallil ei tee ükski M-Spordi autot juhtiv mees avariid ega lõhuks oma sõiduvahendit.
Rallimeeskonna juht Malcolm Wilson tunnistas, et olukord on täbar. «Meie kõige suurem probleem siinkohal on auto olemasolu. Peame ootama Hispaania ralli lõpuni. Meil on tõesti väga vähe autosid,» selgitas Wilson. «Tean, et Elfyn tahab taas WRC-sarjas sõita, kuid tegelikkuses võib see võimatuks osutuda.»
WRC2-sarjas hoiab Evans 120 punktiga esikohta, talle järgneb 93 punkti kogunud Teemu Suninen. Suurbritannia meistrivõistluste seitsmest etapist võitis ta tänavu viis ning seeläbi teenis võimaluse osaleda M-Spordi autoga WRC-sarja Suurbritannia etapil.


description: Mercedese esimees Niki Lauda on kindel, et MM-sarja 33 punktiga juhtiv Nico Rosberg on tänavuse aasta maailmameister. Vaid Rosbergi tehnika altvedamine võiks Lewis Hamiltoni viimase nelja etapiga meeskonnakaaslasest mööda viia.

title: Lauda: Rosbergilt võib MM-tiitli röövida vaid tehnika altvedamine

maintext:
«Nico teeb praegu kõik õigesti. Kui kõik laabub normaalselt, on peagi maailmameister selge. Kui kummagi autoga midagi ei juhtu, pole Lewisel lootust seisu ümber pöörata,» sõnas Lauda.
Rosberg ise usub, et Hamilton ei ole veel alla andnud. «Ta on väga keskendunud. Sõita on veel mitu võidusõitu ning tean, et ta võitleb lõpuni.»


description: Rapla korvpallimeeskond on Eurobasketi andmetel sõlminud lepingu 25-aastase ameeriklase Anthony Leega.

title: Korvpalliportaal: Rapla sõlmis lepingu 25-aastase ameeriklasega

maintext:
Rapla pidutseb, Kalev muretseb
KORVPALL. Alanud hooajale võimsa koosseisuga vastu tulnud Kalev/Cramo sai omal nahal tunda, et pelgalt nimed mänge ei võida. Eesti meistriliiga avamatšis jäädi Rapla Avisele alla koguni 66:82 ja uuel nädalal algava Ühisliiga eel ei paista seis kuigi roosiline. Rapla tõestas aga ilmekalt, et heitluses koduse pronksi eest ollakse suurfavoriidid. Sihitakse aga veelgi kõrgemale.
Aivar Kuusmaa: panime Kalev/Cramo vastu oma ühtsuse maksma
Eesti korvpallimeistrivõistlused algasid kohe suurüllatusega, kui Rapla AVIS alistas koduväljakul 82:66 tiitlikaitsja BC Kalev/Cramo.
Suurüllatus: Rapla alistas hooaja avamängus Kalev/Cramo
Eesti korvpallimeistrivõistlused algasid kohe suurüllatusega, kui Rapla AVIS alistas koduväljakul 82:66 tiitlikaitsja BC Kalev/Cramo. Võitjate kasuks viskasid Domen Bratoz 21, Martin Paasoja 16 ning Thomas van der Mars 15 ja Rasham Suarez 15 punkti. Kalev/Cramo resultatiivsemad olid Mark Tollefsen 23 ja Vitali Liutõtš 13 silmaga. Kalev/Cramole tegid täna tuska pallikaotused, mida tehti kokku koguni 22. Eriti olid antud elemendiga hädas kalevlaste ameeriklased, kellest Robert Upshaw ja Demonte Harper tegid 5 ning Mark Tollefsen ja Mickell Gladness 4 pallikaotust.
Piltuudis: Vello Vaher lõbustas ka korvpallipublikut
Täna anti avapauk Eesti korvpallimeistrivõistlustele, kui Raplas läksid vastamisi kohalik Rapla AVIS ning tiitlikaitsja BC Kalev/Cramo. Mängu eel pakkus publikule rõõmu ka USA talendisaates märgi maha pannud Vello Vaher.
Lihtsurelike meister püüab positsiooni säilitada
KORVPALL. Rapla Avise korvpallimeeskonna peatreener Aivar Kuusmaa on kahel aastal järjest viinud oma hoolealused Eesti meistriliiga pronksmedaliteni. Teisisõnu tähendab see nii-öelda lihtsurelike meeskondade hulgas parim olemist. Meeskondade koosseise hinnates ei tohiks Raplal olla suuremaid võimalusi ka tänavu, ent Kuusmaa loodab ikkagi teatud imele.
Eesti korvpallikoondise mängujuht siirdub Kreekasse
Sel suvel Eesti korvpallikoondises varumängujuhi rolli täitnud Rait-Riivo Laane liitub Kreeka tugevuselt teises liigas (A2) mängiva Piraeuse Ethnikose klubiga. Seni mängis Laane TTÜ meeskonnas, enne seda oli ta aastaid Rapla meeskonna tuumikus.


description: 30. septembril ja 1. oktoobril toimus Prahas kulturismi- ja fitnessivõistlus EVLS Prague. Ott Kiivikas tuli neljandale kohale, Kaspar Tõnisson ja Kristina Nuut pääsesid kümne parima sekka kuid jäid napilt välja finaalist.

title: Kiivikas tuli Prahas kulturismivõistlusel neljandaks

maintext:
Tegemist oli kõrgetasemelise võistlusega, kuhu sõidavad igal aastal kohale maailma parimad kulturismi- ja fitnessisportlased. Põhjus, miks Praha võistlus nii populaarne on, peitub selles, et seal on võimalik lunastada pro-kaart, mida jagatakse iga kategooria absoluutvõitjale.
Parima tulemuse eestlastest tegi Kiivikas, kes kategoorias -90 kg tagas kindla pääsu finaalidesse ning lõpetas neljandana. Kiivika võistluskategooria on üldjuhul -85 kg ning seega võistles ta koos mitmete suurema kaaluklassi sportlastega.
Tõnisson rannafitnessi kategoorias +178 cm ja Nuut bikiinifitnessis -172 cm pääsesid tihedas konkurentsis kümne parima sekka, kuid jäid napilt välja finaalist ehk esikuuikust.


description: Esimest korda Saaremaa ralli võitnud Siim Plangi tunnistas, et loodab järgmisel aastal end WRC2 või ERC sarjas proovile panna.

title: Plangi loodab järgmisel aastal sammu edasi teha

maintext:
«Olen ülimalt rahul. Tulime siia sõitu nautima ja eesmärk oli selle aasta Eesti parimatel sammus püsida. Kukkus paremini välja ja võitsime,» ütles Plangi Postimehele. «Eks konkurentide ebaõnn mängis ka oma rolli, kuid ise tulime viperusteta lõpuni. Rehvid püsisid terved ja mõistus kaine.»
Plangi jaoks oli tegemist esimese Saaremaa ralli võiduga absoluutarvestuses. «Salamisi oli eesmärk see võit ära võtta. Varem olin olnud teine ja kolmas, lisaks olen saanud ühe klassivõidu. Nüüd on absoluudi võit käes ja see on kirss tordil.»
Seekord sõitis Plangi Škoda Fabia R5 autoga ja järgmisel hooajal loodab ta samas vaimus jätkata. «Eks plaan on sõita WRC2 või ERC sarjades. Nagu me teame, siis eestlaste puhul see tavaliselt ainult plaaniks jääbki. Usun, et tänane võit tuleb meie projektile ainult kasuks. Siiralt looda, et saan sammu edasi teha.» Kumba sarja mees ise eelistaks? «Lühike vastus: WRC2.»


description: Häkkerirühmitus Fancy Bears avaldas järjekorras kuuenda nimekirja sportlastest, kes on arstliku erandi tõttu tarvitanud dopinguaineid. Teiste seas toodi välja ka kahekordne britist triatloni olümpiavõitja Alistair Brownlee.

title: Häkkerid paljastasid järjekordse nimekirja dopinguainete tarvitajatest

maintext:
Brownlee on juba varasemalt tunnistanud, et kasutas dopinguainet 2013. aastal kui ronis Kilimanjarole. Ta tarvitas atsetasoolamiidi, mida võetakse mäehaiguse vastu. «Mul ei ole midagi karta, kui see tuleb välja, siis see tuleb välja,» sõnas britt.
Kokku avaldati 19 sportlase nimed. Arstliku erandiga on dopinguaineid tarvitanud veel Juan Ignacio Gilardi (Argentiina), Emily Seebohm (Austraalia), Diego Hypolito (Brasiilia), Rob Gibson (Kanada), Oscar Mosquera (Kolumbia), Melanie Peeifer (Saksamaa), Fabien Gilot (Prantsusmaa), Ai Fukuhara (Jaapan), Masahi Ebinuma (Jaapan), Rie Kaneto (Jaapan), Mahe Drysdale (Uus-Meremaa), Peter Burling (Uus-Meremaa), Emma Johansson (Rootsi), Peder Fredricson (Rootsi), Stefany Menfoza (Venetsueela), Lawrence Andrew Brittain (Lõuna-Aafrika Vabariik), Brian Baker (USA), Monica Aksamit (USA), Rajeev Ram (USA).


description: 25-aastast norralast Magnus Carlsenit on juba mitu aastat loetud maailma parimaks malemängijaks. Siiski on mehel võimalik mängida tänavatel malet nii, et vastastel ei ole aimugi, kes nende vastas istub.

title: Video: maailma parim malemängija ja kuulus näitlejanna pakkusid üllatuse

maintext:
Viimati käis norralane New Yorgis enda oskusi proovile panemas Washington Square Parkis. Norralast oli saatmas ka tema näitlejannast sõbranna Liv Tyler.
Kui Tyler oli kohalikele tuntud suurus, siis New Yorgi malesõbrad said alles duelli käigus aru, et nende vastas istub kõrge tasemega maletaja.
«Alguses ma ei teadnud, kellega on tegemist,» tõdes üks mängija, kellel õnnestus Carlseniga mängida. «Ma lihtsalt mängisin. Üritasin võita, kuid tema käike nähes mõistsin, et tegemist on väga tugeva mängijaga. 10 käiguga oli asi läbi.»
Kui Tyler oli kohalikele tuntud suurus, siis New Yorgi malesõbrad said alles duelli käigus aru, et nende vastas istub kõrge tasemega maletaja.
Ka teine Carlseniga laua taha istunud kohalik tunnistas, et temagi käest uuriti norralase tausta. «Ütlesin neile, et minu vastas istub tugev mängija,» tõdes ta lihtsalt.
Tyler klõpsis samal ajal Carlseni võidukatest mängudest pilte teha.
25-aastane norralane on varemgi näidanud, et kiire võit on tema jaoks lihtne tulema – 2014. aastal alistas ta Bill Gates’i kõigest üheksa käiguga.
Carlsenist sai suurmeister 2004. aastal, kui ta oli 13 aastat ja 148 päeva vana. See on läbi ajaloo paremuselt kolmas näitaja. Maailmameistriks kerkis ta 2013. aastal, kui ta alistas hindu Viswanathan Anandi. 2014. aasta mais oli tema FIDE reitinguks 2882, mis on läbi aegade parim tulemus.


description: Endine suusatäht Katerina Neumannova võttis taas sõna Kristina Šmigun-Vähi teemal. Tšehhitar meenutas päeva, kui Sotši olümpia eel hakkasid levima jutud eestlanna võimalikust positiivsest dopinguproovist. Just Neumannova tõuseks Šmigun-Vähi patustamise puhul Torino olümpiamängude suusavahetusega sõidu (7,5 km klassikas ja 7,5 km vabastiilis) võitjaks.

title: Neumannova Šmigun-Vähi juhtumist: eestlased on alati olnud head advokaadid

maintext:
«Mäletan, kui see kõik juhtus. Lendasin Sotšisse, et Tšehhi televisioonis võistlusi kommenteerida. Seejärel teatas ajakirjanik Jirika Ponikelsky, et Šmigun andis positiivse proovi. Jõudsime Sotšis veidi mu võitu tähistada,» rääkis Neumannova väljaandele iDNES. «Hiljem sain info, et asja edasist kulgu takistavad õiguslikud küsimused. Täpsemalt ei tea ma midagi. Eestlased on alati olnud head advokaadid. Asja uurimine kestab siiamaani, ootan huviga lahendit.»
Neumannovalt uuriti, kui kindel ta Šmigun-Vähi dopingusüüs on. «Selles asjas peaksid olema kindlad need, kes proove võtavad.»
Muuhulgas tunnistas Neumannova, et suhtleb antud teemal pidevalt Norra ajakirjanikega. «Nad lubasid, et kui nad midagi teada saavad, siis saadavad info ka minule.»


description: Endine Saksamaa jalgpallikoondise väravavaht Tim Wiese täidab 3. novembril oma viimaste aastate unistuse ja teeb debüüdi profimaadluse sarjas WWE (World Wrestling Entertainment).

title: Tohutu muutuse läbi teinud Saksamaa tippväravavaht debüteerib profimaadlejana

maintext:
34-aastane Wiese astub üles Müncheni olümpiahallis toimuval sõul, kus kaasa teevad oma ala superstaarid nagu Antonio Cesaro, Sheamus ja Bo Dallas. «Hullumeelsus, et mu debüüdil nii suurejooneline matš aset leiab. Olen selle silmapilgu nimel palju tööd teinud ja ei suuda oodata, et saaks Cesaro ja Sheamusega samas ringis seista,» rääkis Wiese Bildile.
Bo Dallas / Scanpix
Wiese lõpetas eduka jalgpallurikarjääri kahe aasta eest ning teatas peagi, et soovib profimaadluses kätt proovida. Jalgpallurina esindas ta Kölni Fortuna, Kaiserslauterni, Bremeni Werderi ja Hoffenheimi meeskondi. Bremeni ridades krooniti ta ka Saksamaa karikavõitjaks.
Saksamaa koondisesse kuulus ta aastates 2008-2012. Manuel Neueri varumehena pääses ta oma riigi eest väljakule kuuel korral. Wiese käis ka 2010. aasta MMil, kus Saksamaa sai kolmanda koha.


description: Raivo Alla ületas varasema rajarekordi rohkem kui nelja minutiga, kui finišeeris täna 5. Tartu Linnamaratoni võitjana ajaga 2:28.09. Poolmaratoni võitis endine laskesuusataja Indrek Tobreluts ja 10 km distantsi Rauno Laumets.

title: Tartu Linnamaraton võideti võimsa rajarekordiga

maintext:
Alla läks juhtima juba stardist, kuid polnud tegelikult lõpuni teadlik, mis aja peale jookseb. «Ei pannud kella käe peale ja jooksin enesetunde järgi,» ütles Alla, kes oli eriti rahul, et suutis tuulistes oludes ja raskel rajal joosta isikliku rekordi lähedase tulemuse. Alla rekord pärineb seejuures eelmisest aastast, kui ta jooksis Rotterdamis 2:27.04.
Teisena lõpetas ajaga 2:34.28 lätlane Jevgenijs Turkins, kolmas oli ultramaratoonar Rait Ratasepp. «Ma ei uskunud, et suudan eelmise aasta aega näidata,» ütles Ratasepp, kes jäi oma eelmisel aasta võidu toonud tulemusele 2:34.40 alla kõigest viie sekundiga.
Naistest oli kiireim maratoonar Jana Treier, kes lõpetas ajaga 3:07.47.
Poolmaratonil napsas võidu endine Eesti parim laskesuusataja Indrek Tobreluts. «19 kilomeetrit oli selline rahulik jooksmine. Aga kui Lossi tänava tõusuni jõudsime, siis oli selge, et tuleb vajutada,» rääkis Tobreluts, kes jooksis pikalt koos Karel Viigipuu, Dimitri Aristovi, Marek Nõmmiga, kuid näitas sellest nelikust viimastel kilomeetritel kõige väledamat jalga.
Tobreluts finišeeris ajaga 1:14.32, teine oli Dimitri Aristov (1:14.35) ja kolmas Karel Viigipuu (1:14.38). Kiireim naine oli lätlanna Ilona Marhele, kes oli finišis suurepärase ajaga 1:18.03, mis andis talle üldarvestuses koguni kuuenda koha.
10 km distantsil võidutses Rauno Laumets, kes sai ajaks 32.29. Ivar Ivanov oli teine ajaga 32.40 ja kolmas lätlane Anatolijs Macuks ajaga 33.46. Kiireim naine oli Olga Andrejeva ajaga 37.58.
Tartu Maratoni Kuubiku tiitli võitis meestest Allar Soo, kes täna lõpetas kõrge 16. kohaga. Ta edestas Sander Linnust, kes täna üllatas kuuenda kohaga ja kindlustas sellega teist kohta. Kolmas koht läks Aimar Hussarile.
Naistest läks Tartu Maratoni Kuubik 2016 tiitel Sille Puhule, kes lõpetas täna ajaga 3:11.26 ja oli sellega paremuselt kolmas naine finišis.
Kokku startis tänasele 5. Tartu Linnamaratonil 3226 inimest. See on ühtlasi ka uus rekord.


description: Jaapanis Motegi rajal sõidetud MotoGP etapi võitis Marc Marquez, kes kindlustas ühtlasi ka maailmameistritiitli. Hondal sõitva hispaanlase tiitlivõidule sillutasid teed põhikonkurentide Valentino Rossi ja Jorge Lorenzo kukkumised.

title: Maailmameister Marquez: Rossi oli täna liiga närviline

maintext:
Esikohalt startinud Rossi langes avakurvi järel kolmandaks, kui liidrikoha haaras Lorenzo. Marquez möödus temast neljandal ringil ja kui Rossi kaks ringi hiljem sama suutis, oli hispaanlane juba teise kohaga ligi sekundilise vahe sisse sõitnud. Marquezi jälitades kukkus Rossi seitsmendal ringil raja 10. kurvis, sai küll rajatöötajate abiga ratta uuesti püsti ja käima, kuid sõitis otsejoones boksi ja katkestas.
«Mulle tundus, et Valentino oli täna liiga närviline,» rääkis Marquez. «Ma ei tahtnud temaga võidelda. Möödusin temast ja vajutasin gaasi põhja. Sellest piisas, kuna lõpuks tegi ta mind jälitades vea. Seejärel püüdsin Jorge ees edu hoida.»
Lõpuks kukkus ka Rossi meeskonnakaaslane Lorenzo. Tegemist oli seitsme aasta jooksul esimese korraga, kui kumbki mees ei suutnud Yamaha tiimile ühtegi punkti tuua. «See oli väga kummaline. Neljapäeval ütlesin, et mul on võimatu maailmameistriks tulla. Tundus ebatõenäoline, et nad mõlevad eksivad.»
MM-sarja üldseis kolm etappi enne hooaja lõppu:
1. Marc Marquez 273 punkti
2. Valentino Rossi 196 punkti
3. Jorge Lorenzo 182
4. Maverick Vinales 165
5. Dani Pedrosa 155
6. Andrea Devizioso 124


description: Pole ime, et paljud ratturid on Kataris toimuva maanteesõidu MMi poole kriitikanooli loopinud. Naftariikides peetavatel suurvõistlustel on oht läbi kõrbeda – seda nii otseses kui ka kaudses mõttes. Rattureid nörritab pealtvaatajate nappus. Milleks üldse endast kõik anda, kui see kellelegi korda ei lähe?

title: Ükskõikne MM naftariigi kõrbekuumuses


description: Sander Pärn lõpetas oma tänavuse autoralli MM-sarja hooaja Walesi ralli oma klassi seitsmenda kohaga. Kuna sel korral WRC2 punktidele ei sõidetud, oli Pärnal keeruline väga head tulemust teha.

title: Pärna kaardilugeja Morgan teenis Walesi rallil eriauhinna

maintext:
Pärnale ja kaardilugeja James Morganile oli Walesi ralli selle aasta viimane võistlus. Nad startisid M-Sport poolt ette valmistatud Ford Fiesta R5 autoga ja nende meeskonnaks oli DMACK Trophy Team. Kuna tiim otsustas, et Pärn ja Morgan ei sõida sellel rallil WRC2 punktidele, puudus neil priority staatus, mis tähendas startimist kõikide autode taga, mis olid registreeritud meeskonnaarvestuses punktisaajate hulka.
Ralli avapäevale startisid Pärn ja Morgan 45. stardikohalt, non-priority sõitjatest teisena. Ilma suuremate eksimusteta ja kindla sõiduga tõusid nad päeva lõpus R5 autode arvestuses seitsmendale kohale. Ühel katsel püüti kinni eespool startinud esiveoline auto, kelle taga sõites kaotati umbes kümme sekundit.
«Olud olid oodatust erinevad. Kui rajaga tutvumisel olid katsed kuivad, siis esimesel päeval ootasid meid tüüpilised Walesi tingimused – porised ja libedad katsed ning udu, õhtustel katsetel ka pimedus. Väga keeruline ja raske päev oli, see oli ilmselt minu karjääri pikim rallipäev nii ajaliselt kui kilomeetritelt,» võttis Pärn avapäeva kokku. Kokku sõideti reedel kaheksa kiiruskatset, mille kogupikkus oli 178,22 kilomeetrit ja ülesõitu tuli veel juurde 446,71 kilomeetri jagu. See moodustas pea poole kogu ralli distantsist.
Teisel päeval jätkasid Pärn ja Morgan taas kindla sõiduga ja probleemivabalt. Nii säilitasid nad päeva lõpuks oma seitsmenda koha R5 autode arvestuses. «Enesekindlus juba parem, kuid kindlasti mitte see sõiduvorm, mis peaks olema. Kindlasti oli tänane päev lihtsam kui esimene,» rääkis Pärn.
Viimasel päeval, kui sõideti kokku kuus kiiruskatset, säilitasid Pärn ja Morgan oma klassi seitsmenda koha. Absoluutarvestuses olid nad 20. kohal. Ralli saab kokku võtta kui ilma suuremate probleemideta läbitud võistluse. Oluline on ka see, et lõpetati kõik kiiruskatsed ning ralli jooksul tõsteti tempot. Poodiumil pälvis Morgan Walesi ralli eriauhinna, Nigel Harrise rändkarika, mis antakse parimale briti kaardilugejale.


description: Tänavu ka Ott Tänaku allkirja jahtinud Hyundai WRC-tiim sai paika enda järgmise hooaja koosseisu. Viimasena palgati belglane Thierry Neuville.

title: Tänakut jahtinud Hyundai palkas kolmanda piloodi

maintext:
Hyundai oli varasemalt käed löönud Hayden Paddoni ja Dani Sordoga. Nüüd allkirjastati Neuville’iga kahe aasta pikkune leping, teatas Hyundai pressiteates.
Kõigil kolmel piloodil on Hyundaiga leping 2018. aasta lõpuni. «Thierry tuleviku ümber on olnud palju spekulatsioone, kuid kõik see käib mootorispordi juurde. Nüüd on meil tuleva hooaja koosseis paigas,» sõnas tiimi boss Michel Nandan.
«Mul oli ka teisi võimalusi, kuid Hyundais jätkamine oli kõige loogilisem otsus,» lisas Neuville omalt poolt.
Neuville hoiab sel hooajal MM-sarja üldarvestuses 112 punktiga 3. kohta. MM-tiitlile on lähedal Sebastien Ogier (Volkswagen), kellel on liidrina koos 195 silma. Teine on Andreas Mikkelsen (Volkswagen) 127ga.
Tänaku kohta on viimasel ajal aina enam spekuleeritud, et ta tõuseb taas M-Spordi esindusmeeskonda.


description: Eesti jalgpallikoondise peatreener Martin Reim tunnistas juba koondise nimekirja avaldamisel, et 18-aastane Mattias Käit on U21 koondisest kõige rohkem valmis jalgpallur. Reede õhtul tõestas Käit Lilleküla staadionil, et Reimi sõnadel on tõepõhi all. Käit lõi kaks väravat ja aitas Eesti Reimi debüütmängus 4:0 võidule.

title: Reim: ma ei kahelnud Käidis kordagi

maintext:
«Loomulikult ma ei teadnud, kui hästi ta hakkama saab. Teadsin, et ta saab hakkama. Ta on hea jõud koondisele keskväljal,» tunnistas Reim mängujärgsel pressikonverentsil.
Kui Käit on võimeline tegutsema ka ründajana, siis seekord võttis ta keskväljal koha sisse Karol Metsa kõrval.
«Tema pluss on see, et tal on hea nina rünnakule lülitumisel. Ta annab kindlasti loovust ja jõudu ründefaasis juurde. Ta on saanud Inglismaal (Käit mängib Fulhami U23 rivistuses) korraliku karastuse. Lisaks jaksab ta sarnaselt Karol Metsale keskväljal kõvasti tööd teha.»
Ta annab kindlasti loovust ja jõudu ründefaasis juurde. Ta on saanud Inglismaal (Käit mängib Fulhami U23 rivistuses) korraliku karastuse.
Reim tunnistas, et ta kaalub kindlasti Käidi kasutamist ka järgnevates mängudes just samal positsioonil. «Eks sõltub vastasest, kuid miks mitte,» tunnistas ta. «Tal on ka häid kaitsvaid omadusi. Ta saab ka kaitsefaasis hakkama. Ta on kindlasti üks valikutest ka tugevamate vastaste vastu. Ta on universaalne mängija, kes võib ka eespool mängida.»
Kui Eesti ei suutnud avapoolajal vastaste kaitset lahti muukida, siis Reimi sõnul poolajal mingit paanikat ei olnud. «Hullu ei olnud midagi. Esimese poolaja algus oli päris hea. Vahepeal meie rünnakud natuke vaibusid. Me ei suutnud ära kasutada ääretsoone, mida meile pakuti,» tunnistas Reim. «Andsime poolajal paar nõuannet äärepoolkaitsjatele Lutsule ja Zenjovile. Tuli tempot üleval hoida ja teadsime, et meie ründajad on kiiruses vastaste kaitseliinist üle. Pidime tsoone ründama. Olime selles tublid, eriti teisel poolajal.»
Juba esmaspäeval kohtub Eesti koduväljakul Kreekaga ning nii tuli juba kohtumise käigus mõtlema hakata järgmisele matšile. Sellele mõeldes võeti teisel poolajal puhkama nii Konstantin Vassiljev, Sergei Zenjov kui ka Käit. «Teisel poolajal sai tehtud vahetusi, mille eesmärgiks oli mehi säästa. Üht-teist võib sealt välja lugeda. Järgmise mänguni on 3 päeva. Järgmist koosseisu valides sõltub kõik taastumisest,» sõnas Reim.
Kruglov oli Reimi selge eelistus
Algkoosseisu osas oli ehk kergeks üllatuseks Dmitri Kruglovi kasutamine vasakkaitses ja nii jäi pingile Poola liigas Kielce Korona põhitegijate sekka kuuluv Ken Kallaste. Reimi sõnul ei olnud tal kordagi kahtlust, et just Kruglov on sellel kohal parim mees Eesti koondises.
«Minu jaoks oli see algusest peale selge. Kruglov on teinud väga korralikke esitusi Eesti liigas. Valik sõltus ka tänasest vastasest,» rääkis Reim. «Tal on Eestis kõige parem vasak jalg. Ta suudab anda nii kiireid ja madalaid palle karistusalasse. Temalt tuleb palju ohtlikke olukordi. Tema sooritused olidki heast klassist. Väravaid nendest olukordadest küll ei tulnud, kuid ohtu oli palju.»
Mitmeid olukordi luhanud tipuründaja Henri Anieri kohta tõdes koondise peatreener, et usaldab meest ka edaspidi. «Ühel hetkel hakkavad need pallid ka sisse minema,» tõdes Reim, kes avaldas lootust, et järgmises kodumängus leiab tribüünidele tee veelgi suurem rahvahulk.


description: Täna Eesti aja järgi kell 16 annab Norras pressikonverentsi kuuekordne murdmaasuusatamise olümpiavõitja Marit Björgen, kes kommenteerib oma koondisekaaslase Therse Johaugi dopingujuhtumit. Seni pole paljud Norra suusakoondislased sellel teemal sõna võtnud, kirjutab Aftenposten.

title: Marit Björgen annab Norras pressikonverentsi

maintext:
Soome spordijurist: miks Johaugile kohe võistluskeeldu ei määratud?
Soomlasest spordijurist Olli Rauste ei mõista, miks positiivse dopinguproovi andnud Norra suusatähele Therese Johaugile pole automaatselt rakendatud esialgset võistluskeeldu.
Rootslaste lihtne nipp, kuidas dopingu tarvitamist vältida
Rootsi suusataja Maria Rydqvist rääkis Therese Johaugi dopingujuhtumi taustal, et tegemist on sedasorti veaga, mis ei oleks Rootsi koondise puhul võimalik.
Saarinen loodab, et WADA võtab Norras toimuva luubi alla
Eile selgus, et Norra suusatipp Therese Johaug andis positiivse dopinguproovi. Lühikese aja jooksul oli see juba teine avalikuks saanud Norra suusataja patustamine – suvel sai teatavaks Martin Johnsrud Sundby vahelejäämine. Johaug kasutas anaboolsete steroidide hulka kuuluvat klostebooli, mis sattus naise sõnul tema kehasse päiksepõletuse vastase kreemi Trofotermini kaudu. Vastutuse võttis koondise arst Fredrik Bendiksen, kes kinnitas, et tema soovitas sportlasel seda oma katkistele huultele määrida.
Ravi, rumalus või nahaalne dopingu tarvitamine?
Norra suusatajate puutumatu staatus on kõikuma löönud. Eile jõudis avalikkuse ette uudis, et Norra suusaäss Therese Johaug andis septembris positiivse dopinguproovi. Lühikese aja jooksul oli see juba teine avalikuks saanud Norra suusataja patustamine – suvel sai teatavaks Martin Johnsrud Sundby vahelejäämine.
Kowalczyk ja Saarinen näitasid, mida nad Johaugi põhjendusest arvavad
Positiivse dopinguproovi andnud Norra suusastaar Therese Johaug andis täna pressikonverentsi, kus ta koos suusaliidu esindajatega jagas juhtunu kohta kommentaare. Pressikonverentsil võitles Johaug pisaratega ning avaldas, et tegemist on eksitusega ja sihilikku pettust ei ole olnud.
Johaug kasutas ravimit, mille karbil on selge sõnum: kreem sisaldab dopingut
Suusatamise olümpiavõitja ning seitsmekordne maailmameister Therese Johaug andis positiivse dopinguproovi, kui jäi vahele ainega nimega klostebool. Saatuslik keemiline ühend sisaldub päikesepõletust ravivas Trofodermin kreemis ning Johaug väitis tänasel pressikonverentsil, et kasutas kreemi septembrikuises Itaalia treeninglaagris, kus norralanna alahuul ära põles.
Kuidas võeti Norra pommuudis vastu Rootsis?
Rootsi murdmaasuusakoondis on täna lahvatanud Therese Johaugi dopinguskandaalist šokis.
Johaugi vabandus ajas soomlased naerma
Murdmaasuusatamise olümpiavõitja ning seitsmekordne maailmameister Therese Johaug andis positiivse dopinguproovi, mis sisaldas ainet nimega klostebool. Naine väidab, et tarvitas dopinguainet päikesepõletusest kahjustatud huulte ravimiseks. Soomlastele pakub selline vabandus aga nalja.
Pisarates Johaug pressikonverentsil: te nägite ju minu valu
Positiivse dopinguproovi andnud Norra suusastaar Therese Johaug andis täna ka pressikonverentsi, kus ta koos suusaliidu esindajatega jagas juhtunu kohta kommentaare. Pressikonverentsil võitles Johaug pisaratega ning avaldas, et tegemist on eksitusega ja sihilikku pettust ei ole olnud.
Automaatselt saab Johaug nelja-aastase võistluskeelu, mis tõenäoliselt väheneb kaduvalt väikeseks
Norra suusaliit teatas täna, et murdmaasuusatamise olümpiavõitja ning seitsmekordne maailmameister Therese Johaug on andnud positiivse dopinguproovi. Eesti Antidopingu nõukogu liige Kristjan Port ütles, et Johaugi ootab automaatselt ees nelja-aastane võistluskeeld, mis aga lõpuks võib väheneda pea olematuks.
Johaug põrus ainega, mida kasutasid kunagi Ida-Saksamaa sportlased
Norra Suusaliit andis täna teada, et nende tähtsuusataja Therese Johaug on andnud positiivse dopinguproovi. Johaug kasutas pressiteate vahendusel päikesepõletuse tõttu kreemi nimega Trofodermin ja see sisaldas aga klostebooli. Viimati nimetatud ainet Johaugi proovist ka leiti.
Norralasest olümpiavõitja Therese Johaug jäi dopinguga vahele
Suusatamise olümpiavõitja ning seitsmekordne maailmameister Therese Johaug on andnud positiivse dopinguproovi.


description: Võrkpalli Balti liiga laupäevastes kohtumistes tuli Eesti klubidest viimasena väljakule Tartu Bigbank. Tartlased võõrustasid lätlaste VK Biolars/Jelgavat ja võitsid kindlalt geimidega 3:0 (25:17, 25:18, 25:22). Tartul on nüüd kolmest mängust kolm võitu ja turniiritabelis on neil kaheksa punkti.

title: Postimehe otsepilt: Tartu Bigbank ei jätnud lätlastele mingit võimalust

maintext:
Enne mängu: Tartu on alustanud hooaega kahe võiduga kahest mängust ning sellega on kogutud viis punkti, mis annab neile tabelis 4. koha.
Biolars/Jelgava on samal ajal teeninud ühe võidu ja ühe kaotuse. Tabelis on Jelgava klubi kolme punktiga 6.
Postimees.ee toob kell 18.00 Tartu Ülikooli Spordihoones algava matši otsepildis vaatajateni.


description: Euroopa F3 meistrivõistluste viimasel etapil tõusis Ralf Aron kolmel korral uustulnukate arvestuses poodiumile ja saavutas hooaja kokkuvõttes selles arvestuses teise koha. Üldarvestuses lõpetas Aron hooaja seitsmendal kohal.

title: Aron: hooajaga võib kokkuvõttes rahule jääda

maintext:
Hockenheimis sõidetud viimase etapi kvalifikatsioonides saavutatud ringiajad andsid Prema Powerteami sõitjale nädalavahetuse sõitudeks 5., 8. ja 11. stardikoha. Kõigis kolmes võistlussõidus õnnestus Aronil oma kohta tublisti parandada.
Avasõidus tõusis Aron stardi ja esimese ringi järel neljandaks ning püsis sel kohal kuni finišini, saavutades samas ka esikoha uustulnukate arvestuses. Ka teises sõidus õnnestus eestlasel juba stardiga tõusta mitu kohta ettepoole ja finišeerida viiendana ning uustulnukatest kolmandana. Kolmandas sõidus tegi Aron suurepärase stardi ja tõusis juba esimeste kurvidega 11. kohalt seitsmendaks, aga pidi hiljem siiski ühe koha loovutama ja finišeeris kaheksanda kohaga.
«Kiirus oli hea juba vabatreeningutel ja esimene kvalifikatsioon kulges samuti normaalselt, kuigi oleks saanud ehk veel paremini,» kommenteeris Aron. «Teises kvalifikatsioonis tekitas üks tiimikaaslastest väikese segaduse, mis rikkus nii minu kui ka veel ühe tiimikaaslase kvalifikatsiooni. Aga sõidud läksid iseenesest hästi: tegin häid möödasõite ja suutsin igas sõidus kohti parandada. Kui aasta algul ei saanud vahel just sõitudes kõige paremini hakkama, siis nüüd hooaja lõpus läks asi paremuse poole. Igatahes võis nädalavahetusega rahule jääda. Hooajaga võib ka kokkuvõttes rahule jääda, sest kuigi hooaja keskel oli paar kehvemat nädalavahetust, siis lõpus kulges taas tõusvas joones.»
Euroopa meistriks krooniti Aroni tiimikaaslane Lance Stroll ja tiimide arvestuses saavutas esikoha Prema Powerteam.


description: Force India vormel-1 meeskond teatas, et selle hooaja lõpuks lahkub nende ridadest sakslane Nico Hülkenberg. Suure tõenäosusega liitub ta Reanault’ tiimiga, kus teenib kolme aasta jooksul 20 miljonit eurot.

title: Hülkenberg vahetab tiimi ja teenib 20 miljonit eurot

maintext:
29-aastane Hülkenberg sõitis Force India eest alates 2011. aastast ning hooaja kokkuvõttes on ta pidevalt püsinud esikümne piiril, parimal juhul on Hülkenberg lõpetanud MM-sarja kahel korral üheksandana.
«Hakkame Nicot igatsema, kuid austame tema otsust leidamaks värskeid väljakutseid,» teatas Force India täna. Peagi peaks tulema ka Reanult’ ametlik kinnitus, et mees just nendega liitub. Väidetavalt on kõikides vajalikes tingimustes juba kokku lepitud.


description: Nädalavahetusel Vilniuses toimunud võrkpalli Balti matšil jõudsid kolm meie noortekoondist esikolmikusse. Noored naasesid Eestisse täiskomplekti medalitega.

title: Eesti noortekoondised võitsid Balti matšilt kolm poodiumikohta

maintext:
Kirkaima medali pälvis Toomas Jasmini juhendatav noormeeste koondis (sündinud 2001/2002), kes alistasid punktita jäänud Leedu 3:0. Läti ja Valgevene eakaaslastest oldi paremad 3:1. Teise koha pälvis Läti 3:2 üle mänginud Valgevene, vahendas volley.ee.
Eesti meeskonda kuulusid: Jan Solovjov, Markus Maila, Märt Tammearu, Allar Keskülla, Andero Karuks, Rasmus Meius, Richard Voogel, Mathias Külvi, Arles Raudsepp, Timo Lõhmus, Tony Tammiksaar (Eesti parim mängija), Mattias Rahuoja. Treenerid Toomas Jasmin ja Raigo Tatrik.
Noorem neidude koondis (sündinud 2002/2003) naaseb Leedust teise koha karikaga, kusjuures ainsana suudeti näpsata geim turniiri täiseduga läbinud Poola eakaaslastelt. Lõpuks teise-kolmanda koha otsustanud põnevusmatšis alistati 3:2 Läti. Punktita jäänud võõrustajatest oldi üle 3:1. Koondise parima mängija aunimetuse pälvis Kätriin Põld.
Eesti võistkonda kuulusid: Brittany Tool, Kätriin Põld, Anna Gontšarova, Hanna Liisa Hanga, Ragne Rahuoja, Helen Roman, Maren Mõrd, Laura Laas, EmmaStiina Rohtla, Anny-Li Abel, Laura Kaur, Lizet Tüvi. Treenerid Margit Keerutaja ja Merle Keerutaja.
Balti matši võidule oli lähedal ka Urmas Tali juhendatav noormeeste (sündinud 1999 ja nooremad) koondis, kes kogus koos lätlaste ja Leedu võistkonnaga kuus punkti, ent pidi surnud ringi järel lõpuks kolmandale poodiumi astmele jääma. Turniiri võitnud Leedu esimene alistati 3:1 ja sama riigi teine koosseis mängiti üle 3:0. Läti eakaaslastele jäädi aga alla 0:3. Läti kaotas Leedu esimesele võistkonnale 0:3 ning võitis sama skooriga teist esindust. Leedu esimene oli oma teisest koondisest üle samuti 3:0. Surnud ringis oli esikolmikul kõigil kaks võitu ja kuus punkti, ent Leedu esimese võistkonna geimide suhe oli 2,33, Lätil 2 ja meil 1,5.
Eesti meeskonda kuulusid: Sten Vahtras, Karlo-Remy Kallend, Stefan Leon Kaljuvee, Albert Hurt, Devin Põlluste, Mart Toom, Kaspar Süvaorg, Madis Parrol, Tarvo Täht, Karl Ajamaa, Mihkel Varblane, Siim Melles. Treenerid Urmas Tali ja Valdo Järvekülg. Turniiri parem mängija Eesti võistkonnas: Tarvo Täht.
Vanem neidudekoondis (sündinud 2000 ja hiljem) jäi turniiril paraku mänguvõiduta. Leedu ja Poola eakaaslaste vastu ei küünditud ka geimivõiduni, lätlannadele jäädi alla 1:3. Täiseduga lõpetanud lõunanaabrid olid selle vanuseklassi parimad, Poola kogus kaks ja Leedu ühe võidu.
Eesti naiskonda kuulusid: Siiri Mari Sikk, Katariina Vengerfeldt , Nathalie Anett Haidla, Triin Liivaru, Anastasija Gorjatseva, Kädi Peterson, Marcella Raud, Annika Holland, Maria Säästla, Johanna Maar, Karolin Prõhhid, Evelyn Nicole Milani. Treenerid Riina Ernits ja Marit Laidroo.


description: Margus Hunt ja Cincinnati Bengals vallutavad Euroopat. Ameerika jalgpalli profiliiga NFLi pühapäevane matš Bengalsi ja Washington Redskinsi vahel toimub pühapäeval kuulsal Wembley staadionil. Täna on Benglas aga Londonis asuval Allianz Parkil ja teeb trenni. Täna hommikul lennuki pealt tulnud meeskond teeb täna pigem rahuliku trenni ning tõsiseks läheb homsel treeningul, mis toimub kinniste uste taga.

title: Postimees Londonis: Margus Hunt ja Bengals vallutavad Euroopat


description: Nii Infoneti ründaja Vladimir Voskoboinikov kui ka Paide Linnameeskonna ründaja Vjatšeslav Zahovaiko laususid pärast Infoneti 3:1 võitu, et mäng läks liialt närviliseks ja oma osa ei puudunud selles ka väljakukohtunikul Andrei Karhul.

title: Zahovaiko: ei saa kohtunikest rääkida, distsiplinaarkomisjoni kutse tuleb kohe postkasti

maintext:
Kohtumises, kus kired mitmel korral keema läksid, andis Karhu seitse kollast kaarti, ent võinuks anda rohkemgi. Nii jäid karistamata Paide kaitsja Joosep Juha palliloopimine, vihane tüli Infoneti ründaja Jevgeni Hariniga ja veel mitu episoodi, kus Juha vilemehega vaidles. Muuhulgas tegid nii Harin kui ka Juha ühes situatsioonis teineteise suunas pealiigutuse, mida kohtunikud käsitlevad enamasti punast kaarti väärt löögiüritusena.
Samuti ei karistanud Karhu enama kui kollase kaardiga Paide poolkaitsjat Omar Elhussienyt, kes tema vastu vilistatud vea peale protestides kohtunikuga suisa füüsilisse kontakti läks. Sõnelemine ja verbaalne arveteklaarimine nii kohtuniku suunal kui ka mängijate vahel jätkus isegi pärast lõpuvilet.
«Pinge on üleval, pärast viiki Narvas vajasime seda võitu ja saime selle kätte. Aga mis puudutab seda, mis toimus pärast lõpuvilet, siis ma ei tea – võib-olla oli Paide mängijatele mingit boonust lubatud ja nad olid väga motiveeritud, aga terve mängu nad provotseerisid meid ja tahtsid, et me vastaksime. Aga me oleme üsna hea meeskond ja suutsime tasakaalukaks jääda,» leidis Voskoboinikov.
Vaata videost, mida rääkis Voskoboinikov eesootavast otsustavast mängust Nõmme Kaljuga!
Paide ründaja Vjatšeslav Zahovaiko nõustus kolleegiga ses osas, et mäng läks kohtunikul käest. «Mängisime oma võimete piiril, arvan, et see oli täna meie maksimum. Tuleb õnnitleda vastast. Aga kohtunikest ma ei saa ju rääkida – nii kui ma seda mainin, satub automaatselt distsiplinaarkomisjoni kutse mulle postkasti! Arenguruumi tal on – siit kuuni,» näitas Zahovaiko ilmekalt. «Närvilisus loobki sellise õhkkonna, aga issand jumal, see on jalgpall!» lisas Zahovaiko.
Vaata videost, mida arvas ründaja tiitliheitlusest ja Infoneti võimalustest meistriks tulla!


description: Sel nädalal pandi kodusele rallihooajale väärikas punkt ja kavas on juba järjekorras 49. Saaremaa ralli. Võitjaks tõusid Siim Plangi ja Marek Sarapuu, kes edestasid 54,7 sekundiga Miko-Ove Niinemäed. Plangi jaoks oli tegemist karjääri esimese Saaremaa ralli võiduga. Kolmas oli Rainer Aus, kes kaotas omakorda Niinemäele 7,4 sekundiga.

title: Galerii: Siim Plangi ja Marek Sarapuu triumf Saaremaa rallil

maintext:
Postimehe otsepilt: Siim Plangi võitis esimest korda Saaremaa ralli
Sel nädalal pandi kodusele rallihooajale väärikas punkt ja kavas on juba järjekorras 49. Saaremaa ralli. Võitjaks tõusis Siim Plangi, kes edestas 54,7 sekundiga Miko-Ove Niinemäed. Plangi jaoks oli tegemist karjääri esimese Saaremaa ralli võiduga. Kolmas oli Rainer Aus, kes kaotas omakorda Niinemäele 7,4 sekundiga. Neljanda kiiruskatse järel hoidis esikohta Kaspar Koitla, kuid viiendal katsel sõitis ta rajalt välja ja katkestas. «Olen ülimalt rahul. Tulime siia sõitu nautima ja eesmärk oli selle aasta Eesti parimatel sammus püsida. Kukkus paremini välja ja võitsime,» ütles Plangi Postimehele. «Eks konkurentide ebaõnn mängis ka oma rolli, kuid ise tulime viperusteta lõpuni. Rehvid püsisid terved ja mõistus kaine.»


description: Eesti bobikoondis alustab sel nädalal oma kolmandat hooaega Lätis, Siguldas. Bobimeeskond koosseisus Hardi Link, Märt Lellsaar ja Indrek Hopfeldt sõidavad juba esmaspäeval 31. oktoobril Siguldasse selle hooaja esimesi sõite tegema.

title: Eesti bobikoondis alustab Siguldas kolmandat hooaega

maintext:
«Rõõm on alustada uut hooaega Lätis. Kuna Eestil puudub oma bobirada, siis on see justkui meie kodurada. Bobitamine on Siguldas südamelähedane tegevus ning võistluste ajal on terve raja äär kohalikku rahvast täis. Kindlasti on oodata ka toetajaid Eestist,» rääkis Link eelmise aasta kogemuse põhjal.
Kui esimesel hooajal peamiselt ainult treeniti ja osaleti ühel kohalikul võistlusel, siis teisel ehk eelmisel hooajal saadi korralikud tuleristsed Euroopa karikavõistlustel, kus võeti mõõtu oma ala maailma tegijatega. Kokku osaleti neljal etapil Saksamaal, Lätis ja Šveitsis.
Käesoleval hooajal on plaanis osaleda võimalikult paljudel Euroopa karikavõistluste etappidel ning lisaks juunioride maailmameistrivõistlustel Saksamaal. Noore bobikoondise suureesmärk on jõuda 2018. aastal Lõuna-Koreasse olümpiamängudele.


description: Infoneti jalgpallimeeskonna peatreener Aleksandr Puštov, kelle hoolealused andsid täna ära magusad võidupunktid Narva Transi vastu, ütles kohtumise järel, et kuigi väravaid täna ei tulnud, pole katki veel midagi.

title: Infoneti peatreener: intriig on liigale hea, meile mitte

maintext:
«Tahtmine oli väga suur, aga ei õnnestunud väravat lüüa. See oli täna mängus ainus probleem,» rääkis Puštov 0:0 viigimängu järel.
«Narva mängis kaitses väga distsiplineeritult ega andnud palju ruumi. Vaja oli üks ära lüüa, täna ei õnnestunud. Olukordi oli mõlemal poolajal, aga... Kadunud midagi pole, kaks mängu on veel ees, mängime edasi! Konkurendid tulevad võibolla lähemale, aga kõik on ikka meie enda kätes. Intriig on suur - liigale on see hea, meile mitte!» nentis Infoneti loots.


description: Eesti seitsmevõistleja Grete Šadeiko postitas Instagrami video, kus ta näitab oma oskusi ameerika jalgpallis. Kui Šadeiko poiss-sõbraks on Cleveland Brownsi mängujuht Robert Griffin III, siis Šadeiko demonstreeris samuti oma sööduoskust.

title: Video: Grete Šadeiko on oma kuulsalt poiss-sõbralt õppinud nii mõndagi


description: Anett Kontaveit (WTA 118) võitis Prantsusmaal Poitiersis toimuval 100 000 USA dollari suuruse auhinnafondiga ITFi turniiri esimeses ringis Sorana Cirstea (WTA 81) ja seejärel prantslanna Fiona Ferro (WTA 239) ning jõudis veerandfinaali. Kahjuks tuli seal vastu võtta kaotus.

title: Kontaveidi teekond Prantsusmaal lõppes veerandfinaalis

maintext:
Tänane veerandfinaal belglanna Alison van Uytvancki (WTA 138, aasta tagasi 41) vastu algas Kontaveidil hästi ja eestlanna asus 3:0 juhtima, siis aga mäng lagunes ja poole tunni möödudes oli seis 5:3 van Uytvancki kasuks. Pingelise üheksanda geimi suutis Kontaveit võita, kuid sellest ei piisanud ja esimene sett läks vastasele 6:4, kirjutab tennis.ee.
Teises setis õnnestus 22-aastasel belglannal kohe esimene Kontaveidi servigeim murda ja see otsustas mängu saatuse. Van Uytvanck võitis teise seti 6:2.
Poolfinaalis tuleb belglanna vastaseks ameeriklanna Lauren Davis (ATP 72), kes täna alistas turniiri esimese paigutusega rumeenlanna Monica Niculescu (WTA 37) 7:6(4), 6:4.


description: Saudi Araabia ametivõimud andsid teada, et nurjasid plaani õhkida jalgpalli MM-valikmängu ajal Jeddahi linnas autopomm. Terroristidel oli kavas rünnata 2018. aasta MM-turniiri valikkohtumist Saudi Araabia ja Araabia Ühendemiraatide vahel, mis peeti 11. oktoobril, vahendab BBC.

title: Terroristid plaanisid lõhata jalgpalli MM-valikmängul autopommi

maintext:
Lisaks saadi jälile Islamiriigi plaanile tappa Riyadhi lähedal julgeolekuametnikke. Seoses kahe plaanitud terroriaktiga vahistati kaheksa kahtlusalust, kes kuuluvad kahte terrorirühmituse rakukesse. Nende seas on neli Saudi Araabia ja kaks Pakistani kodanikku ning üks süürlane ja üks sudaanlane, teatas Saudi Araabia siseministeeriumi esindaja.
Ühtlasi avaldati nimekiri kahtlusalustest, keda otsitakse taga seoses riigi idaosas Qatifi ja Dammami linnades toimuma pidanud terrorirünnakute planeerimisega. Islamiriik on üritanud Saudi Araabias rünnakuid korraldada juba viimase kahe aasta jooksul. Juunis sõnas siseministeerium, et ainuüksi selle kuu jooksul toimus riigis 26 terrorirünnakut. Juulis hukkus aga Medina linna lähistel enesetaputerroristi korraldatud plahvatuses neli julgeolekutöötajat ja veel viis sai vigastada.


description: Karoliine Loit (Tallinna Mõõk) võitis Šveitsis Genfis peetud naiskadettide epee Euroopa karikavõistluste etapi. Finaalis alistas ta Iisraeli vehkleja Dar Hechti 15:10. Tegemist oli Loidi teise järjestikuse Euroopa karika etapivõiduga, kolm nädalat tagasi võidutses Loit Serbias.

title: Karoliine Loit võitis taas kadettide Euroopa karikaetapi

maintext:
Tänasel etapil osales 80 vehklejat. Kahe alagrupi peale kokku sai Loit üheksa võitu kümnest, mis andis talle play-off'i tabelisse kaheksanda asetuse. 64 parema hulgas alistas ta šveitslanna Anne Clemence Piveteau 15:10, teel kaheksandikfinaali sama tulemusega rumeenlanna Ana Maria Melintescu ja 16 parema hulgas itaallanna Gaia Rebecca Bombieri 15:9.
Veerandfinaalis pidas Loit maha väga tulise lahingu rumeenlanna Talida Teodora Enachega. 12:11 tulemusega väljus matšist võitjana Loit. Sama põnev oli ka Loidi ja belglanna Axelle Wasiaki vaheline poolfinaalkohtumine, seal olid Loidi võidunumbrid 15:14.
Karoliine Loit jätkab peale tänast etappi kindla liidrina naiskadettide epee Euroopa edetabelis. Loit on kogunud 298 punkti, talle järgneb sakslanna Lea Mayer 264 punktiga, kolmas on rumeenlanna Zsuzsa Schlier 212 punktiga.
Eesti vehklejatest on kõrgetel kohtadel veel Sandra Skoblov (Tallinna Mõõk), kes on 127 punktiga kaheksandal kohal ja Carmen-Lii Targamaa (En Garde), kes on 84 punktiga 14. kohal. Kokku on naiskadettide epee Euroopa edetabelis 468 vehklejat.


description: Eesti jalgpalli noortekoondiste käsi ei käi viimasel ajal kuigi hästi. Kui eile kaotas U21-vanuseklassi koondis 0:5 Hispaaniale, siis täna jäid sama tulemusega Sloveeniale alla U19-vanuseklassi noored.

title: Jalgpalli noortekoondised saavad jätkuvalt suuri kaotusi

maintext:
U19-koondis pidas lühikese aja jooksul kolm EM-valikturniiri mängu ning kirja saadi 0:5 kaotus Tšehhilt, 0:4 kaotus Prantsmaalt ja 0:5 kaotus Sloveenialt. Oma alagrupis ollakse kolme mängu järel kindlalt viimasel kohal. Eesti pole suutnud lüüa ühtegi väravat, samal ajal oma selja tagant võetud välja 14 palli.
U19 EM-valiktunriir
1. Prantsusmaa 7 punkti (väravate vahe 7:1)
2. Tšehhi 6 (7:3)
3. Sloveenia 4 (7:3)
4. Eesti 0 (0:14)
U21 EM-valikturniir
1. Rootsi 24 (24:7)
2. Hispaania 23 (31:9)
3. Horvaatia 20 (24:11)
4. Gruusia 13 (17:17)
5. Eesti 4 (3:26)
6. San Marino 1 (1:30)


description: Eesti võrkpallikoondise mängija Robert Täht meenutas pärast tänast võitu Läti üle olukorda, kus EM-finaalturniirile pääsemine näis pea võimatu.

title: Täht videointervjuus: kui oled kaelani sees, siis on kõige ägedam välja roomata

maintext:
«Tšehhis oli olukord päris lootusetu tõesti. Vahepeal ongi nii, et kui oled kaelani kuskil sees, siis sealt on kõige ägedam välja roomata. Täna see meil õnnestus,» sõnas Eesti kasuks 18 punkti toonud Täht. «Suurepärane oli praktiliselt täismaja eestlaste ees mängida. Vedasime terve tiimiga. Mängisin täna natukene targemini, kui mõned mängud tagasi.»
Tähe hinnangul tagas Eestile edu see, et vastaseid ei lastud kordagi mängu. «Saime täna kohe minema ning hoidsime jalga nende pea peal, nagu peatreenerile meeldib öelda. Võrdlema ma midagi ei hakka, aga see hetk läheb kindlasti minu karjääri tipphetkedesse.»


description: Pühapäeva keskpäeval anti start pika traditsiooniga 61. Viljandi linnajooksule, mille 10,4 km pikkuse põhidistantsi võitis meestest keenialase Ibrahim Mukunga Wachira ees Tiidrek Nurme ja naistest Nurme klubikaaslane Lily Luik.

title: Nurme alistas Viljandis Keeniast pärit treeningkaaslase

maintext:
Jooks kulges algusest peale Tiidrek Nurme vedamisel, kelle tempos püsis tema treeningukaaslasest sõber keenialane Ibrahim Mukunga Wachira. «Ilm oli üpris jahe ja seetõttu Mukungast eriti asja polnud. Jooksime koos minu juhtimisel kuni viimase tõusuni välja. Rängal Pika tänava tõusul natuke kiirendasin ning Mukunga jäi maha. Minu jaoks kontrollitud jooks,» ütles Nurme ajakirja Jooksja Jooksuportaali uudistele.
Nurme võitis jooksu ajaga 31.56. Mukunga kaotas talle 9 sekundiga. «Vaatamata külmale ilmale tegi Mukunga head tööd. Temaga on tore võistelda. Minu jaoks tõstab see vaid võistluse väärtust, kui tugev konkurents ka kohal,» kiitis Nurme oma sõpra. Kolmanda koha sai täna Keio Kits (EMÜ SK) ajaga 33.50. Laupäevane Eesti pika krossi pronks Ülari Kais lõpetas pühapäeval neljandana ja enne maratoni Eesti meistrit Heinar Vainet sai 5. koha saarlane Ando Õitspuu.
Sel aastal Tiidrek Nurmet enam rahvajooksudel näha ei saa, sest hooaeg on tema jaoks lõppenud. Nüüd hakkab ta plaane koostama ja tegema ettevalmistusi uueks treeningtsükliks, et kevadel võtta ette poolmaratoni Eesti rekordi alistamine. Poolmaratoni Eesti rekord 1:03.00 kuulub Pavel Loskutovi nimele. «Kevadel tahan joosta kiireid aegu ka staadionil. Koostame kavad, vaatame tiimi üle ja läheme uue hoo ning motivatsiooniga edasi,» sõnas Nurme.
Naistest võitis Viljandi linnajooksu üldarvestuses 15. kohal finišeerinud Lily Luik ajaga 38.20. «Jooksin omas tempos ja põhimõtteliselt üksi, sest mehed hoidsid selja taha, keegi ei tahtnud vedama tulla. Sügisel on hea joosta, veidi külm oli, aga muidu tunne hea ja joosta tuli küllaltki tempokalt. Rahulikult ei tule ükski võistlus,» märkis Luik ajakirja Jooksja Jooksuportaali uudistele.
Teiseks tuli pika krossi Eesti meister Kaisa Kukk (Treeningpartner) ajaga 39.15. «Treener oli mind kirja pannud ja tuli joosta. Läksin teise koha peale välja, punnima ei hakanud. Haige koht jalal andis tunda hommikul. Mõtlesin veel, kas lähen või mitte, aga arvasin, et mingi koha vast ikka saan,» rääkis Kukk.
Nüüd lubas Kukk neli päeva taastuda ja puhata, et juba järgmisel reedel startida Saaremaa kolme päeva jooksul. «Tegemist on hooaja lõpu üritusega, kuhu pingutama väga ei lähe. Pean hakkama jalga ravima. Las teised võidavad, kui tahavad. Jooksen nii nagu välja tuleb, aga eesmärgiks omaette seda kolme päeva jooksu ei sea,» lausus Kukk. Kolmas koht kuulus täna Viljandi linnajooksul maratoni Eesti meistrile Moonika Pillile (SK Jooksupartner) ajaga 40.53.


description: Tartu Ülikooli korvpallimeeskonna koduleht tegi intervjuu Tartus esimest hooaega mängiva Venky Joisiga, kes on Austraalia kodakondne, aga sai meie mõistes küllalt eksootilise välimuse India päritolu isalt.

title: Tartu leegionär: inglise keele tase on siin oodatust palju parem

maintext:
Muuhulgas märkis Jois usutluses, et Tartu elu-olu on talle igati sümpaatse mulje jätnud. «Siiani on kõik olnud väga sõbralikud, inglise keele tase on palju parem kui ma arvasin, et see olla võib, ilm ei ole ka liiga halb olnud, veel… Ei, väga äge on olnud. Kõik mehed on väga toredad ja treenerid on ka väga lahedad tüübid,» ütles 203 cm pikkune ääremängija.
Platsil pole ta seni kõige säravamaid esitusi teinud ja seda tunnistab ka Jois ise. «Ma arvan, et praegu on mul rünnakul raske oma rolli leida. See on imelik, sest ma olen harjunud individuaalset tüüpi korvpalliga, mis on küll ikkagi korvpall, aga küllalt erinev. Ma arvan, et suudan meeskonnale rünnaku mõttes anda hoopis rohkem, kui seni näha, olgu see siis kaaslaste söötudega leidmise või ise punktitoomise mõttes. Hoolimata sellest, mida teen rünnakul, ma tean, et suudan ikka oma ära teha kaitses ja lauapallides,» jäi ta lootusrikkaks.
Kliki sellel lingil, et lugeda kogu intervjuud Venky Joisiga.


description: Jalgpalli Eesti meistrivõistlustel liidrikohta hoidev Infonet on sattunud otsustavate mängude eel ülimalt keerulisse seisu.

title: Suurim tiitlisoosik Infonet sattus otsustaval hetkel raskesse seisu

maintext:
Täna võõrustas Infonet tähtsas mängus Paide Linnameeskonda ning viimases voorus mängitakse järgmise nädala laupäeval võõrsil Nõmme Kaljuga. Tänases matšis pidi Infonet esialgse info põhjal hakkama saama aga viie põhimängijata. Erinevate probleemide tõttu oli enne mängu kahtluse all Dmitri Kruglovi, Vladimir Avilovi ja Jevgeni Harini kaasategemine, kindlalt jäid matšist Paidega eemale Matvei Igonen ja Aleksandr Dmitrijev.
Kruglovil tuvastati eelmisel nädalal Narva Transiga peetud matši järel jalalabas ühes väikeses luus mõra. Avilov sai eelmisel nädalal samuti jalavigastuse ja pidi platsilt juba 30. minutil lahkuma, esiväravavahti Igoneni vaevab hüppeliigese vigastus, Harin haigestus aga angiini. Kaartide tõttu pidi tänase mängu vahele jätma Dmitrijev, lisaks kiusb haigus poolkaitsjat Draman Haminut.
Nii oli täna Infonetil pingil näiteks varuväravavahina Maksim Zelentsov, kes meeskonna duubli eest sel hooajal palju saanud platsile ka väljakumängijana. Pingil olid ka Harin, Kruglov ja Avilov.
Täiendatud kell 22.00: jalavigastust trotsinud Kruglov ja Harin käisid mõlemad siiski Paide vastu väljakul. Teisel poolajal seisult 1:1 sekkunud mehed aitasid koduklubi võiduni, kusjuures Kruglovi antud nurgalöögi järel lõi 2:1 värava just Harin, kes oli väljakule jooksnud vaid mõni sekund varem. Värava toonud pealöök oli Harini esimene pallipuude tänases mängus.
Mängu saatuse lõplikult otsustanud kolmanda värava lõi seisuks 3:1 poolkaitsja Sergei Tumasjan viis minutit enne kohtumise lõppu. Viimasest mängust Kaljuga jäävad aga eemale poolkaitsja Pavel Dõmov ja äärekaitsja Aleksandr Kulinitš, kes said mõlemad kollase kaardi ja ühes sellega ka mängukeelu.


description: Horvaatia ründaja Ivica Olic, kes mängib praegu klubijalgpalli Saksamaa esiliigas 1860 Müncheni ridades, sai Saksamaa jalgpalliliidult (DFB) kahemängulise võistluskeelu ja 20 000 euro suuruse rahatrahvi, kuna pani jalgpallimängudele panuseid.

title: Horvaatia veteran sai mängudele panustamise eest karistada

maintext:
DFB rõhutas karistuse määramisel, et ei leidnud mingeid märke mängutulemusega manipuleerimisest ja Olic ei pannud raha oma klubi mängudele, kuid selline tegevus on reeglitega siiski keelatud isegi juhul, kui jalgpallur peaks kasutama panuse asetamiseks kolmandat osapoolt. Kõnealused panused tehti 26. augusti ja 11. septembri vahel ning sealhulgas oli Saksamaa esiliiga üheksa mängu, vahendab BBC.
Peaaegu kõik panused olid kolmekohalised ning need tehti internetis. «Muidugi tegin suure vea. Summad polnud suured, tegutsesin vaid lõbu eesmärgil. Mul on juhtunu pärast väga kahju,» teatas Olic klubi kaudu tehtud avalduses.
Ka klubi määras talle suure rahatrahvi. 37-aastane Olic on Horvaatia koondise eest pidanud 104 mängu ja löönud 20 väravat, tema klubikarjääris on sellised meeskonnad nagu Berliini Hertha, Moskva CSKA, Zagrebi Dinamo, HSV, Müncheni Bayern ja Wolfsburg. Praegu ravib Olic põlvevigastust, mille ta sai 2. oktoobril liigamängus. 1860 München on hetkel liigatabelis 14. kohal ehk tagantpoolt neljas.


description: Rahvusvaheline Jalgratta Liit (UCI) andis 2019. aasta maanteesõidu maailmameistrivõistluste korraldusõiguse Yorkshire'ile. See on esimene kord pärast 1982. aastat, kui Suurbritannia rattaspordi MMi võõrustab.

title: Jalgratta MM naaseb pika pausi järel Suurbritanniasse

maintext:
Kas tänapäeva tippjalgpall saab hakkama ilma tõsise videoanalüüsita, kus sportlase iga treeningul ja mängus tehtud liigutus viimseni tükkideks võetakse ja ideaalseks lihvida püütakse?
Sport kolib Aasiasse ja Katari ehk Euroopas enam tippvõistlusi ei näe
Euroopa spordisõbral tuleb paljude suurvõistluste vaatamiseks välja käia väga palju raha või leppida nende jälgimisega telepildi vahendusel. Järgmised kolm olümpiat peetakse Aasias: 2018. aasta taliolümpia Lõuna-Koreas Pyeongchangis, 2020. aasta suveolümpia Jaapanis Tokyos ja 2022. aasta talimängud Hiinas Pekingis. Lisaks toimuvad 2019. aasta korvpalli meeste maailmameistrivõistlused esimest korda Hiinas Pekingis, võrkpalli naiste 2018. aasta MM peetakse Tokyos (nagu ka 2006. ja 2010. aasta tiitlivõistlused). 2019. aasta ragbi MM peetakse Jaapanis. Meeste käsipalli 2015. aasta MM toimus Kataris, naiste järgmine MM tuleb Saksamaal ning 2019. aasta oma Jaapanis. Need on vaid suuremad näited. Kuulduste järgi on Hiina keskvalitsus seadnud kindlaks sihiks saada enda kätte ka 2030. aasta jalgpalli MMi korraldamine.


description: Iirimaa kõrgliigas mängiva Finn Harpsi meeskonna jalgpallur Kevin McHugh kaotas õnnetuse järel sõrme ning lõpetas seejärel ka oma karjääri.

title: Abielusõrmus lõpetas iirlase sportlaskarjääri

maintext:
McHugh andis parajasti noortele trenni, kui ta üle aia hüppas ning abielusõrmus õnnetult aia külge kinni jäi. Maanduses sai McHugh aru, et tema käel puudub üks sõrm ning ka arstidel ei õnnestunud olukorda päästa. «Ma ei plaaninud niimoodi karjääri lõpetada, kuid nii asjad paraku läksid,» rääkis ta BBCle. «Maandumise järel vaatasin oma meeskonnakaaslaste poole ja nende näod olid šokist valged. Hüppasin üle aia tagasi ja ütlesin neile, et nad noortele trenni edasi annaks.»
Iirimaa kõrgliigas esindas McHugh oma kodumeeskonda tänavu 18 kohtumises ja lõi ka ühe värava.


description: Hispaania jalgpallimeistrivõistlustel pidi kolmandat vooru järjest viigiga leppima Madridi Real. Realil tuli koduväljakul leppida 1:1 viigiga matšis Eibariga

title: Madridi Real kaotas Hispaania liigas kolmandat vooru järjest punkte

maintext:
Eivar asus mängu juhtima juba 6. minutil, kui täpne oli Fran Rico. Real jõudis küll juba 17. minutil tänu Gareth Bale’ile viigini, kuid rohkemaks kodumeeskond suuteline ei olnud.
Tänases esimeses mängus alistas Madridi Atletico võõrsil 2:0 Valencia ning tõusis nüüd tänu sellele 15 punktiga ka tabeliliidriks. Realil on teisena samuti 15 silma.
Õhtul on võimalik esimeseks tõusta aga FC Barcelonal, kes läheb võõrsil vastamisi Celta de Vigoga. Praegu on neil koos 13 punkti.


description: Autoralli MM-sari teeb jõupingutusi, et maailmas oma haaret suurendada ning oluline lüli selle juures on Hiina turule jõudmine. Septembri alguses pidi üle pika aja taas Hiinas WRC-sarja etapp toimuma, kuid võistlus jäi ära. Ametlikult teatati, et üleujutuste tõttu pole sealsed teed piisavalt heas seisukorras, et rallit sõita.

title: Miks ralli MM-sarja Hiina etapp tegelikult ära jäi?

maintext:
Autosport.com kirjutab, et sisuliselt oli tegemist hämamisega. «Terve raja ulatuses oli ehk kaks kohta, mis oleks võinud probleeme tekitada. Üks neist oli lihtsalt parandatav,» rääkis anonüümne allikas, kes just ralli toimumise kuupäevadel kätte võttis ja terve raja läbi sõitis. «Selle ralli oleks saanud nendel teedel ära sõita, selles pole küsimust.»
Miks siis kõigi autotootjate ja ka WRC-sarja enda jaoks ülioluline turg sellel aastal vallutamata jäi? Ilmselt on küsimus selles, et suured juhid pole lõplikult veendunud, kas Huairou piirkond on suurvõistluse jaoks parim koht. «Suurem küsimus on selles, kas see regioon on valmis maailmatasemel rallit võõrustama. Kindel on see, et Hiinas on piirkondi, mis on selleks valmis.»
Citroeni rallimeeskonna juht Yves Matton kinnitas, et tiimide huvides on kindlasti Hiinas võidu sõita. «Samas peab see ralli suutma sarja pikemaks ajaks jääda. Meil ei ole rallit, mis tuleb vaid üheks aastaks. Minu arvates ei ole vaja selle otsusega kiirustada,» ütles Matton.
Kokkuvõttes tunnistab autosport.com, et suure tõenöosusega ei toimu Hiina etappi ka järgmisel hooajal.
Viimati toius Hiinas WRC-ralli 1999. aastal ja võidu võttis Didier Auriol.


description: Vladimir Ivanov (ATP 565) osales Šõmkendis kolmel järjestikusel 10 000 dollari suuruse auhinnafondiga tenniseturniiril. Esimesel turniiril tuli topeltvõit, teisel jõudis nii üksik- kui paarismängus finaali, kolmandal pidi leppima veerandfinaalidega.

title: Ivanovi laeks Kasahstanis jäi veerandfinaal

maintext:
Seekord oli veerandfinaalis Ivanovi vastaseks turniiri teise paigutusega Alexander Igošin (ATP 567), kellega Ivanov on varem kohtunud kahel korral. Möödunud suvel Kaasanis võitis otsustavas setis Ivanov, tänavu augustis Moskvas võitis Igošin (samuti otsustavas setis).
Esimene sett oli tasavägine ja mõlemad mehed olid hädas oma servigeimi hoidmisega. Ivanov realiseeris 9 murdepallist neli ja Igošin kuuest 3. Tund aega kestnud seti võitis Ivanov 6:4.
Teises setis läks Ivanov kahe murdega 5:2 ette ja asus servima. Tundus, et mäng on otsustatud, kuid siis murdis Igošin kaks servigeimi tagasi ja viigistas seisu 5:5. Ivanov murdis uuesti, aga Igošin vastas samaga. Kiires lõppmängus säi tasavägises heitluses peale Igošin 7:6(6).
Rohkemat Ivanov paraku enam ei suutnud. Otsustavas setis õnnestus võita ainult üheksa punkti ja poolfinaali jõudis Igošin tulemusega 4:6, 7:6(6), 6:0. Poolfinaali vastaseks on usbekk Sanyar Faysiev, kes nädal tagasi Ivanovilt finaalis turniirivõidu võttis.


description: Paar nädalat tagasi positiivse dopinguproovi järel meediale selgitusi jaganud Norra suusastaar Therese Johaug astus täna kodumaal taas ajakirjanike ette. Johaug jagas Norra ja Rootsi ajakirjanikele personaalintervjuusid, aga midagi uut ja rabavat välja ei tulnud.

title: Dopinguga põrunud Therese Johaug: vahel mõtlen, et ei suuda seda enam taluda

maintext:
«On väga kummaline, et inimesed ei usu minu juttu. Olen olnud väga avatud ja rääkisin kogu tõe välja. inimesed usuvad, mida nad tahavad. Aga minu versioon on õige,» lausus ta väljaandele NTB. Sarnaselt kahe nädala taguse pressikonverentsiga hakkas Johaug nüüdki nuuksuma ja pisaraid pühkima.
«Ausalt öeldes on need kaks nädalat olnud väga üles ja alla. On olnud päevi, kus ma mõtlen, et ei suuda enam seda taluda. Aga teen kõik, et muredest lahti saada ja tagasi suusarajal olla. Tean, et see on raske, aga tahan Norrale uusi medaleid võita,» rääkis Johaug.
Johaug jäi vahele anaboolse steroidi klostebooli kasutamisega. Sportlase enda sõnul sattus aine organismi, kuna ta kasutas päikesest põlenud huulte raviks kreemi nimega Trofodermin, mis sisaldab muuhulgas ka klostebooli. Kreemi andis talle suusakoondise arst Fredrik Bendiksen ja kumbki ei märganud, et pakendil on suur silt, et kreem sisaldab keelatud ainet.
«Sain Fredrikult kreemi koos pakendiga ja kasutasin seda septembri algusest saadik kümme päeva. Tõin pakendi hotellituppa, võtsin kreemi välja ja viskasin pakendi ära. Fredrik kinnitas, et kreemis on ainult lubatud ained,» lisas Johaug.
Pressikonverentsi kokku kutsumise kohta teatas Norra suusakoondise mänedžer Jørn Ernst ajalehele VG, et ajakirjanikel on tekkinud palju uusi küsimusi ja seetõttu kavatsetakse neile ka vastata. Lisaks tahtvat Johaug end alusetute süüdistuste eest kaitsta.


description: Septembris toimus juba kuuendat korda Tennisekuu, kus 6-10-aastased lapsed üle Eesti said ühel kuul tasuta tennisetreeningutes osaleda. Sellist võimalust kasutas üle 600 lapse kõikjalt Eestist.

title: Kuu aja jooksul tutvus tennisega enam kui 600 last

maintext:
Kõige aktiivsemalt osaleti Tallinna klubidest TC 2000s, Fredi Vöörmani Tenniseakadeemias ja US Tenniseakadeemias. Väljaspool pealinna võiks esile tuua Tabasalu Tennisekooli ja Tähtvere Tennisekooli, vahendab alaliidu kodulehekülg.
«Kui mõned aastad tagasi tennisekuul osalenud lapsed ei pruukinud oma elukoha lähedal tennisetreeningule saada ja pidid sellepärast tennisest loobuma, siis uute hallide lisandumisega peaks see mure vähenema,» nentis tennisekuu korraldaja Riho Kallus. «Tänavu olid heaks näiteks uued hallid Rakveres ja Laagris, kus mõlemas osales ligi 30 last. Loodame, et need lapsed oma huviga jätkavad.»
Kõik lapsed olid oodatud 8. oktoobril suurele lõpupeole Audentese tennisehallis, kus Tibu, Lotte ja tennisetreenerid lastega aega veetsid. Nagu ikka, lõppes pidu uhke tordiga.


description: Hispaania ralli algas Ott Tänaku ja Raigo Mõlderi jaoks suurepäraselt ja neljapäeva õhtul võideti publikukatse. Reede hommikul ei suutnud Tänak vihmastes ja mudastes oludes kiirust leida ning nelja kiiruskatse järel hoiavad eestlased 10. kohta, kaotust esikohal oleval Sebastien Ogierile on kogunenud 1.32,0.

title: Miks ei suuda Tänak loodetud kiirust näidata?

maintext:
Juba eile oli Tänakul probleeme diferentsiaaliga, kuid see pole peamine põhjus, miks kiirus ei vasta ootustele. «Meil on endiselt probleeme diferentsiaaliga, kuid see pole hetkel peamine mure. Tee on vett täis ja ma ei saa sõita kiiremini kui kolmanda käiguga, isegi mitte sirgel. Pole võimalustki,» ütles Tänak teise kiiruskatse järel.
Ligi 40 km pikkuse neljanda kiiruskatse lõpus kinnitas ta uuesti, et kiirus ei jää diferentsiaali puudutava probleem taha. Tänaku murekohaks on tingimused. «Rajal on palju vett muda, juhitavus on kehv,» ütles ta.


description: Igal treeneril on oma käekiri ja vastavalt sellele saab valitud algkoosseis. Olenemata ilmast või vastasest on selge, et praeguses seisus on Eesti koondise algrivistuses platsile oodata alati Ragnar Klavanit, Konstantin Vassiljevit, Karol Metsa, Mihkel Aksalut, Taijo Tenistet, Ken Kallastet ja Sergei Zenjovi, kui nad terved püsivad.

title: Küsimused seoses Eesti koondise koosseisuga


description: Inglismaa jalgpalli kõrgliigas võitis Liverpooli meeskond 4:2 Crystal Palace'it.

title: Liverpool alistas Crystal Palace'i, Klavan taas väljakul

maintext:
Emre Can viis Liverpooli 16. minutil juhtima, kuid Crystal Palace'il oli kaks minutit hiljem vastus olemas James McArthuri värava näol. Veel kolm minutit hiljem viis Dejan Lovren Liverpooli omakorda 2:1 ette. 33. minutil tõi McArthur oma teise tabamusega tabloole aga 2:2 viigiseisu, kuid enne poolajavile kõlamist skooris Liverpooli eest veel Joel Matip.
Teisel poolajal nähti vaid üht väravat, mille lõi 71. minutil Roberto Firmino ja Liverpool sai kirja 4:2 võidu.
Eesti koondise kapten Ragnar Klavan vahetati mängu teisel üleajaminutil. Klavani jaoks oli see neljas kohtumine Inglismaa kõrgliigas.
Premier League'i tabeliliider on jätkuval Manchester City, kes on kogunud 23 punkti. 23 silma on ka teisel kohal oleval Londoni Arsenalil ning kolmandat kohta hoidval Liverpoolil. Neljandal positsioonil on Tottenham 20 punkti.
Manchester City alistas täna 4:0 West Bromwichi. Arsenal oli 4:1 parem Sunderlandist ning Tottenham viigistas 1:1 Leicester Cityga.


description: Kergejõustikutreeneri Andrei Nazarovi grupiga liitus Läti seitsmevõistleja Laura Ikauniece-Admidina, kes loodab senisele medalikollektsioonile järgmistel hooaegadel lisa saada. Samas grupis lihvib oma oskusi ka Nazarovi elukaaslasest kaugushüppaja Ksenija Balta.

title: Läti kergejõustikukaunitarist sai Ksenija Balta treeningukaaslane


description: Täna pidas Eesti U19 jalgpallikoondis EM-valikturniiril Tšehhis oma avakohtumise, kui vastamisi mindi võõrustajatega.

title: Eesti U19 koondis kaotas kindlalt EM-valikmängus Tšehhile

maintext:
Avapoolaeg lõppes seisul 0:1, kui Tšehhi suutis kohtumist 17. minutil juhtima minna. Teisel poolajal ei suutnud eestlased, aga võõrustajate hoogu nii hästi pidurdada ning Tšehhi mängijad said jala valgeks veel 65. ja 70. minutil. Eestlaste jaoks kujunes raskeks ka mängu lõpp, kui vastased olid resultatiivsed veel 85. minutil ning lõppseis vormistati minut enne normaalaja lõppu, vahendas jalgpall.ee.
Eesti koondise väravavahil oli tihe tööpäev, sest tšehhid suutsid kokku teha 31 pealelööki, millest raamidesse läks 17. Eestlaste samad näitajad olid 3 ja 1. Lisaks teenisid vastased 11 nurgalööki, Eesti ei suutnud teenida ühtegi.
Eesti poolelt said kollased kaardid Martin Käos ja Magnus Villota.
Järgmisena ootab 8. oktoobril Eesti koondise ees mäng Prantsusmaaga ning valikturniir lõppeb 11. oktoobril, kui kohtutakse Sloveenia eakaaslastega.


description: Shanghai tenniseturniiril näitas väärikat käitumist üles maailma edetabelis 18. kohal olev bulgaarlane Grigor Dimitrov, lohutades palliga valusa tabamuse saanud pallipoissi.

title: Video: tipptennisist lohutas valusa tabamuse saanud pallipoissi

maintext:
Dimitrovi ja Kanadat esindava Vlasek Pospisili kohtumises tabas Pospisil serv teises setis väikest pallipoissi otse rindu. Mats oli nii tugev, et poiss hakkas tihkuma, kuid Dimitrov märkas seda ja läks kiirelt uurima, kas poisiga on kõik korras. Lõpuks kinkis bulgaarlane poisile ka oma randmepaela.
Härrasmehelik käitumine seekord Dimitrovi siiski kaotusest ei päästnud, sest ta pidi tulemusega 5:7, 6:7 (2) Pospisilile alla vanduma.
Vaata videot ATP leheküljelt!


description: Manchester Unitedi jalgpalliklubi kaotas pühapäeval võõral väljakul 0:4 Londoni Chelseale ning nende treener Jose Mourinho asus vahetult pärast mängu noomima Chelsea juhendajat Antonio Contet. Mourinho polnud rahul, kuidas itaallane 4:0 väravat tähistades rahvast üles küttis. «See on alandav,» olevat ta öelnud.

title: Conte vastus Mourinhole: mina olin jalgpallur ja tean, kuidas käituda

maintext:
Kuigi tegemist oli üsna lapsiku süüdistusega, siis leidis Conte aega, et sellele läbi ajakirjanduse vastata. «Mina olin jalgpallur ja tean seega väga hästi, kuidas väljakul käituda,» teatas Conte, kes siinkohal vihjas ilmselt sellele, et Mourinho ise mängijana kõrgele tasemele ei jõudnud. «Unitedi fännid endiselt laulsid, kuid meie omad istusid pärast suurepärast esitust vaikuses. Tahtsin, et fännid plaksutaks meeskonnale, see tundub minu jaoks normaalne.»
Ta jätkas: «Mina austan kõiki. Ma ei tee kunagi kellegi üle nalja ega soovi neid alandada. Rõhun alati austusele. Usun, et tegelikult peaksime rääkima mängust, kuna mu meeskond on seda väärt.»
Conte esindas mängijakarjääri jooksul Lecce ja Juventuse meeskondi. Juventuse ridades krooniti ta viiel korral Itaalia meistriks ning korra võitis Conte ka Meistrite liiga. Itaalia koondises sai ta kirja 20 mängu.